text:
Από 1/7/2011 έως 31/7/2011
 Πέμπτη, 18 Αύγουστος 2011 06:42
 ΕΡΩΤΗΣΗ ΒΟΥΛΕΥΤΩΝ ΣΥΡΙΖΑ ΠΑΝΑΓΙΩΤΗ ΛΑΦΑΖΑΝΗ ΚΑΙ ΘΟΔΩΡΗ ΔΡΙΤΣΑ ΓΙΑ ΜΕΤΟΧΙΚΟ ΤΑΜΕΙΟ ΣΤΡΑΤΟΥ
 ΘΕΜΑ: Σε τροχιά κατεδάφισης τα Μετοχικά Ταμεία των Ενόπλων Δυνάμεων και οι παροχές τους προς τους μερισματούχους........
 (26/7/2011) Επεισόδιο στην ΕΑΑ
 Άρθρο του μέλους του Δ.Σ. της ΑΝΕΑΕΔ κ. Παναγιωτη Αλεξόπουλου
 (25/7/2011) Και νέες μεταβολές στο ασφαλιστικό-συνταξιοδοτικό καθεστως των στρατιωτικων
 επιφέρει το νομοσχέδιο "Ρυθμίσεις για την ανάπτυξη και τη δημοσιονομική εξυγίανση Θέματα αρμοδιότητας Υπουργείων"...
 -Προβλέπεται μεταβατικότητα 5ετίας (μετα τη βιαιη υπαγωγη από τα 18 στα 25), για τους διατελέσαντες σε κατασταση πτητικής, ή καταδυτικής ενέργειας κλπ (Το 2011 θεμελίωση με 19 1/2 έτη στρατ.υπηρεσίας, το 2012 με 21 έτη στρατ. υπηρεσίας κλπ)
 -Επιλογή περικοπουσης συντάξεως για τον επιζώντα σύζυγο
 -Η αναγνώριση συνταξιμου χρόνου για τα παιδιά, μπορει να λαβει χώρα και σε όσους μέχρι την 31-12-2010, θεμελίωναν συνταξιοδοτικό δικαίωμα, με την προσθηκη των ετων αυτων. -Το ύψος την μηναίας συνταξης που υπερβαίνει το συνταξιμο μισθο (ενεκα προσαυξησης με 6μηνα , πτητικά κλπ), δεν μπορεί να ειναι ανωτερη, απο τον προσαυξημένο συνταξιμο μισθό κατά 50%
 -Οι νέοι ασφαλισμένοι (απο 1-1-1993), με τη θεμελίωση μετα την 1-1-2013, λαμβανουν ολοκληρη συνταξη με συμπληρωση 40 ετων υπηρεσιακης απασχόλησης και του 6Οου 'ετους της ηλικίας τους
 -Επαναπροσδιρισμός του τρόπου υπολογισμου της συντάξεως με βαση το ν.3029/2002...με αντίστοιχη αναπροσαρμογ'ή της συντάξεως, στις περιπτωσεις ,κάθε φορά που θα επέρχεται αντίστοιχη μεταβολή της, σε σύνταξη δημοσίου υπαλλήλου, με τα ιδια "χαρακτηριστικά"..............
 (22/7/2011) Χρηματοοικονομικός - Διαχειριστικός Έλεγχος Μετοχικού Ταμείου Στρατού
  Mέ νέα επσιτολή, αυτη τη φορά προς το Υπουργείο Οικονομικών, η ΑΝΕΑΕΔ ζητά.....
 (23/7/2011) Η ΑΝΕΑΕΔ για τη συγκέντρωση της 20ης Ιουλιου 2011, στην ΕΑΑΣ
 Αγαπητοί Συνάδελφοι, Όπως είναι ήδη γνωστό, την 20-7-2010, ο Πρόεδρος του ΔΣ της ΕΑΑΣ Αντγος ε.α. Π. Μαυροδόπουλος, προσκάλεσε τους εκπροσώπους όλων των συλλόγων/ενώσεων/συνδέσμων αλλά και λοιπών φορέων ΣΞ και ΣΑ, όπως επίσης και εκπροσώπους των ΕΑΑΝ και ΕΑΑΑ. Ο λόγος της πρόσκλησης ήταν η ενημέρωση για τις εξελίξεις, αλλά και τον προγραμματισμό των ενεργειών της ΕΑΑΣ.....
 (22/7/2011) Μία άλλη άποψη για τον συνδικαλισμό στις ΕΔ
 Αρθρογραφεί ο Τχης ε.α., Μανώλης Κων/νος
 (20/7/2011) Απόστρατοι: Ελέγξτε το Μ.Τ.Σ.
 (19/7/2011) ΣΥΝΑΝΤΗΣΗ ΠΑΝ. ΛΑΦΑΖΑΝΗ ΚΑΙ ΘΟΔ. ΔΡΙΤΣΑ...
 ...ΜΕ ΣΥΝΔΙΚΑΛΙΣΤΙΚΟΥΣ ΦΟΡΕΙΣ ΤΩΝ ΣΩΜΑΤΩΝ ΑΣΦΑΛΕΙΑΣ ΚΑΙ ΤΩΝ ΕΝΟΠΛΕΩΝ ΔΥΝΑΜΕΩΝ ΓΙΑ ΤΟ ΖΗΤΗΜΑ ΤΩΝ ΜΕΤΟΧΙΚΩΝ ΤΟΥΣ ΤΑΜΕΙΩΝ
  Την Δευτέρα 18/7/2011 στα γραφεία του ΣΥΡΙΖΑ στη Βουλή πραγματοποιήθηκε συνάντηση των Προεδρείων της ΠΟΑΞΙΑ, ΠΟΕΠΛΣ, ΠΕΑΛΣ, ΣΥΣΜΕΔ και ΑΝΕΑΕΔ με τους Κοινοβουλευτικούς Εκπροσώπους του ΣΥΡΙΖΑ Π. Λαφαζάνη, Θ. Δρίτσα και το μέλος του Τμήματος των Ενόπλων Δυνάμεων και Σωμάτων Ασφαλείας του ΣΥΝ Τάσο Μαυρόπουλο...
 Τέτοια σχόλια, μας δίνουν δυναμη , για να συνεχίσουμε.....:
 Γ .ΝΙΚΗΦΟΡΟΣ :ΓΙΑ ΑΛΛΗ ΜΙΑ ΦΟΡΑ ΑΠΟΔΕΙΚΝΥΕΤΑΙ ΟΤΙ ΤΟ ΔΣ ΚΑΙ ΤΑ ΙΔΡΥΤΙΚΑ ΜΕΛΗ ΤΗΣ ΑΝΕΑΕΔ ΕΙΝΑΙ ΣΥΝΑΔΕΛΦΟΙ ΜΕ ΙΔΙΑΙΤΕΡΑ ΠΡΟΣΟΝΤΑ , ΚΑΙ Η ΕΝΩΣΗ Η ΑΙΧΜΗ ΤΟΥ ΔΟΡΑΤΟΣ ΓΙΑ ΤΙΣ ΝΟΜΙΜΕΣ ΚΑΙ ΜΗ ΕΞΑΡΤΗΜΕΝΕΣ ΕΝΕΡΓΕΙΕΣ ΠΡΟΣ ΟΦΕΛΟΣ ΟΛΩΝ ΤΩΝ ΑΠΟΣΤΡΑΤΩΝ ΚΑΙ ΚΥΡΙΩΣ ΤΟΥ Σ.Ξ. ΞΕΠΕΡΝΩΝΤΑΣ ΟΛΕΣ ΤΙΣ ΕΝΩΣΕΙΣ ΟΙ ΟΠΟΙΕΣ ΚΑΤ’ ΟΥΣΙΑΝ ΑΚΟΛΟΥΘΟΥΝ ΤΗΝ ΠΕΠΑΤΗΜΕΝΗ ΠΡΟΣΒΛΕΠΟΝΤΑΣ ΣΤΙΣ ΚΑΛΕΣ ΣΧΕΣΕΙΣ ΚΑΙ ΤΙΣ ΦΙΛΟΦΡΟΝΗΣΕΙΣ ΕΚΑΤΕΡΩΘΕΝ ΜΕ ΤΗΝ ΕΚΑΣΤΟΤΕ ΕΞΟΥΣΙΑ (ΜΕ ΠΟΙΟ ΤΙΜΗΜΑ ΑΡΑΓΕ ΘΑ ΑΝΑΡΩΤΗΘΕΙ ΚΑΠΟΙΟΣ ΚΑΚΟΠΙΣΤΟΣ


text:
ΣΑΝ ΕΜΕΝΑ;) ΑΓΑΠΗΤΟΙ ΣΥΝΑΔΕΛΦΟΙ ΑΣ ΔΩΣΟΥΜΕ ΛΙΓΟ ΑΠΟ ΤΟΝ ΕΑΥΤΟ ΜΑΣ ΣΕ ΑΥΤΟΥΣ ΤΟΥΣ ΑΝΘΡΩΠΟΥΣ ΠΟΥ ΚΑΤΑΝΑΛΩΝΟΥΝ ΕΝΕΡΓΕΙΑ ΚΑΙ ΠΟΛΛΕΣ ΩΡΕΣ ΠΝΕΥΜΑΤΙΚΗΣ ΕΡΓΑΣΙΑΣ ΓΙΑ ΤΟ ΝΟΜΙΜΟ ΚΑΙ ΗΘΙΚΟ ΣΥΜΦΕΡΟΝ ΟΛΩΝ ΜΑΣ
 (18/7/2011) Μέλη του Δ.Σ. της ΑΝΕΑΕΔ και λοιπων φορέων των Ε.Δ. και των Σ.Α., ενημέρωσαν
 την κοινοβουλευτική ομάδα του ΣΥΡΙΖΑ, για το θέμα των Μετοχικών Ταμειων.....
 (18/7/2011)Χρηματοοικονομικός – Διαχειριστικός Έλεγχος Μετοχικού Ταμείου Στρατού
 Ανοικτή Επιστολή ΑΝΕΑΕΔ , προς Υπουργό Εθνικής Άμυνας κ. Π.Μπεγλιτη.....
 (18/7/2011) Κρατήσεις επί των συμβάσεων προμηθειών υπέρ Μετοχικών Ταμείων
 Η ΑΝΕΑΕΔ με επιστολή της προς τους αρμοδίου φορεις ζητάει στοιχεία ......
 ΣΥΓΧΑΡΗΤΗΡΙΑ ΕΠΙΣΤΟΛΗ ΠΡΟΣ κ.Δ.ΤΡΕΣΣΟ
 ΠΡΟΣ : Πρόεδρο Σ.Α.Σ. Αρ. Πρωτ. 248/2011
 Κ. Δ. Τρέσσο Πειραιάς, 18 Ιουλίου 2011
 ΘΕΜΑ : Εκλογή νέου Προέδρου ΔΣ Σ.Α.Σ.
 Αξιότιμε κ. Πρόεδρε, Αγαπητέ φίλε Δημήτρη,
 Με την ευκαιρία της ανάληψης των καθηκόντων του Προέδρου του Διοικητικού Συμβουλίου του Συλλόγου Αποφοίτων Σ.Τ.Υ.Α. θα θέλαμε να σου μεταφέρουμε εκ μέρους του ΔΣ της ΑΝ.Ε.Α.Ε.Δ., τα θερμά μας συγχαρητήρια.
 Επιπρόσθετα ευχόμεθα ολόψυχα κάθε επιτυχία στο δύσκολο έργο που αναλαμβάνεις, σε μία ιδιαίτερα δύσκολη περίοδο με κρίσιμα προβλήματα, που θα στιγματίσουν το μέλλον, τόσο των αποστράτων, όσο και των εν ενεργεία συναδέλφων. Το ελπιδοφόρο είναι ότι ο Σ.Α.Σ. στο πρόσωπο σου έχει τον καλύτερο πιλότο στο σκάφος και αυτό εγγυάται μία μάχη με τα ισχυρότερα δυνατά όπλα.
 Προσβλέπουμε στη συνεχή και ειλικρινή συνεργασία για το κοινό καλό των φορέων μας αλλά και του συνόλου των Αποστράτων των ΕΔ.
 (17/7/2011) ΚΑΙ ΝΕΑ ΕΓΚΥΚΛΙΟΣ ΓΙΑ ΤΟ ΕΡΓΑΣΙΑΚΟ ΤΩΝ ΣΥΝΤΑΞΙΟΥΧΩΝ ΤΟΥ ν.3865/2010
 Αθήνα, 11 / 7 / 2011
 Αριθ. Πρωτ. : Φ.80000 / οικ. 2087 / 113
 ΘΕΜΑ : «Απασχόληση συνταξιούχων – Αντικατάσταση άρθρου 63 του ν.2676/1999»
 Σε συνέχεια της αριθ. Φ.80000/20685/1190/9.11.2010 εγκυκλίου μας, σχετικά με την εφαρμογή του άρθρου 63 του ν.2676/1999 για την απασχόληση συνταξιούχων, μετά την αντικατάστασή του με την παρ. 1 του άρθρου 16 του ν.3863/2010, σε συνδυασμό και με τις διατάξεις του άρθρου 10 του ν.3865/2010, σας κοινοποιούμε την 157363/0092/1.11.2010 εγκύκλιο του Γενικού Λογιστηρίου του Κράτους για την απασχόληση των συνταξιούχων του Δημοσίου που αναλαμβάνουν εργασία ως μισθωτοί εκτός του ευρύτερου δημόσιου τομέα όπως αυτός έχει οριοθετηθεί με τις διατάξεις της παρ. 6 του άρθρου 1 του ν.1256/1982 ή αυτοαπασχολούνται, και σας γνωρίζουμε επιπροσθέτως τα εξής:
 Για παράδειγμα, συνταξιούχος που απασχολήθηκε ως διοικητικός υπάλληλος στο ΙΚΑ – ΕΤΑΜ και συνταξιοδοτήθηκε με διατάξεις του ν.3163/1955, σε περίπτωση που αναλάβει μισθωτή εργασία εκτός του ευρύτερου δημόσιου τομέα ή αυτοαπασχοληθεί, εμπίπτει στις ρυθμίσεις του άρθρου 10 του ν.3865/2010. Εάν όμως επιλέξει να συνταξιοδοτηθεί με τις διατάξεις του κοινού καθεστώτος του ΙΚΑ – ΕΤΑΜ, στην περίπτωση αυτή εμπίπτει στις ρυθμίσεις του άρθρου 63 του ν.2676/1999, όπως αυτό ισχύει.
 Για παράδειγμα μηχανικός που απασχολήθηκε στη ΔΕΗ, και ο οποίος μετά τη συνταξιοδότησή του από τον ΟΑΠ – ΔΕΗ συνεχίζει να ασφαλίζεται λόγω ιδιότητας στο ΕΤΑΑ – ΤΣΜΕΔΕ, θεωρείται απασχολούμενος συνταξιούχος, και στην περίπτωσή του έχουν εφαρμογή οι διατάξεις της παρ. 2 του άρθρου 63 του ν.2676/1999, όπως αυτό ισχύει, σε αντίθεση με τα περιλαμβανόμενα στην αριθ. 157363/0092/1.11.2010 εγκύκλιο του Γενικού Λογιστηρίου του Κράτους.
 ΑΝΑΚΟΙΝΩΣΗ ΑΝ.Ε.Α.Ε.Δ. ΓΙΑ

type: other


text:
ΤΟ ΜΕΡΙΣΜΑ ΤΟΥ Μ.Τ.Σ.
 (13/7/2011) ΑΝΕΑΕΔ και Ροντούλης....
 (13/7/2011) Η απαντητική επιστολή που λάβαμε, απο το βουλευτη του ΛΑΟΣ κ.Ροντούλη,μετά την αποστολή της επιστολής μας.
 (13/7/2011) Ερώτηση στη Βουλή των Ελλήνων για τα Μ.Τ.
 Οι θέσεις της ΑΝΕΑΕΔ επί της ερωτήσεως στη Βουλή, που κατέθεσε το ΛΑΟΣ την 12/7/2011,
 για τα Μετοχικά Ταμεία Ενόπλων Δυνάμεων
 (12/7/2011) EAA (?) και ΑΝ.Ε.Α.Ε.Δ.
 (12/7/2011) H Επιστολή του Δντος Συμβούλου της ΕΑΑ προς τον ΥΕΘΑ και
 οι τοποθετήσεις του μέλους της ΕΑΑΝ κ. Εμ.Σαρτζετάκη, επί των αναγραφομένων σε
 αυτήν ................
 (11/7/2011) Για τους αδικοχαμένους Κυπρίους αδελφούς μας....
 (10/7/2011)H ANΕΑΕΔ Ενημερώνει τα μέλη της
 NOMIKΕΣ ΔΙΕΚΔΙΚΗΣΕΙΣ
 Για την αποφυγή τυχόν παρερμηνειών και ενόψει των μελλοντικών κινήσεων που σχεδιάζει να προβεί η νομική ομάδα της ΑΝΕΑΕΔ, από τα μέτρα του μεσοπροθέσμου και του εφαρμοστικού, ΥΠΕΝΘΥΜΙΖΕΤΑΙ σε ολα τα μελη της ΑΝΕΑΕΔ, πως ηδη έχουν κατατεθεί/προχωρήσει οι ενστάσεις-εφέσεις των συνεργαζόμενων Δικηγορικών Γραφείων για τα ακόλουθα θέματα:
 -Μείωση χορηγουμένου εφάπαξ απο 1-1-2010, συνεπεία μειώσεως συνυπολογιζομένων επιδομάτων
 (8/7/2011) Κι αλλη μια δυσάρεστη εξέλιξη (που την ειχε διαβλέψει η ΑΝΕΑΕΔ)......
 Στην κλίνη του Προκρούστη τα Μετοχικά Ταμεία των Ε.Δ.
 Επιστολή Κου ΜΕΡΙΑΝΟΥ
 (7/7/2011) Η Τιμή είναι δική μας κε ΜΕΡΙΑΝΕ....
 Διαμαρτυρία στην Πλατεία
 (6/7/2011) Η διαμαρτυρία στην πλατεία και οι «αγανακτισμένοι»
 Προβληματισμοί και ερωτηματικά :Ήταν Σαββατόβραδο, από τα πρώτα που ξεκίνησαν οι αγανακτισμένοι, να κατεβαίνουν στην πλατεία Συντάγματος. Δεν είχε πολύ κόσμο. Είχε «τσαμπιονς λιγκ» βλέπεις! Με μια βόλτα τριγύρω ήταν εύκολο, να αντιληφθεί κάποιος την γεωγραφία των διαδηλωτών της πλατείας......
 Οι Έλληνες Στρατιωτικοί μαζί με τον Λαό
 (6/7/2011) ΟΙ ΕΛΛΗΝΕΣ ΣΤΡΑΤΙΩΤΙΚΟΙ ΜΑΖΙ ΜΕ ΤΟΝ ΕΛΛΗΝΙΚΟ ΛΑΟ
 (2/7/2011) ΤΟ ΠΕΙΡΑΜΑ ΤΟΥ ΜΙΛΓΚΡΑΜ
 Για όσους απορούν πώς κάποιος, υπερβαίνει τη συνείδησή του για πράξεις εις βάρος συνανθρώπων του, υπακούοντας στην εξουσία....
 (1/7/2011) Σημεία Των Καιρών.
 Άρθρο του μέλους του Δ.Σ. της ΑΝΕΑΕΔ κ. Παναγιωτη Αλεξόπουλου.
 Περισσότερα σε αυτή την κατηγορία: « Από 1/6/2011 έως 30/6/2011 Από 1/8/2011 έως 30/8/2011 »


text:
Γιάννης Πασχαλίδης: Επιτυχία των ΕΠΑ.Σ. ΟΑΕΔ Καβάλας | Kavala News Τα Νέα της Καβάλας Online
 Γιάννης Πασχαλίδης: Επιτυχία των ΕΠΑ.Σ. ΟΑΕΔ Καβάλας
 Δευ, 01/06/2020 - 21:18
 Ο Βουλευτής Π.Ε. Καβάλας Γιάννης Πασχαλίδης θα ήθελε να συγχαρεί τις μαθήτριες και τους μαθητές της ΕΠΑ.Σ Μαθητείας ΟΑΕΔ Καβάλας για τη διάκριση τους στη τελική πεντάδα του διαγωνισμού «Δεξιότητες Ζωής: Αναπτύσσοντας Κοινωνικούς Επιχειρηματίες».
 Ο διαγωνισμός αυτός διοργανώνεται από το Βρετανικό Συμβούλιο, με τη συνεργασία του ΟΑΕΔ, και έχει σκοπό να αναδείξει τις δεξιότητες και τις καινοτόμες λύσεις που μπορούν να θέσουν σε εφαρμογή οι μαθητές των Σχολών του ΟΑΕΔ.
 Ο Γιάννης Πασχαλίδης θυμίζει πως στον περσινό διαγωνισμό η ομάδα της ΕΠΑ.Σ Μαθητείας ΟΑΕΔ Καβάλας έλαβε τη πρωτιά, ενώ και φέτος εκπροσωπήθηκε επάξια στον συγκεκριμένο διαγωνισμό. Θα ήθελε επίσης να συγχαρεί όλες και όλους μαθήτριες και μαθητές όλων των Σχολών που διαγωνίσθηκαν, τους επιβλέποντες καθηγητές και καθηγήτριες, καθώς και το Βρετανικό Συμβούλιο και τη Διοίκηση του ΟΑΕΔ για τον φετινό πολύ πετυχήμενο διαγωνισμό.
 Οι Σχολές ΕΠΑ.Σ. Μαθητείας ΟΑΕΔ επιβεβαιώνουν για άλλη μια φορά πως προσφέρουν πολλά στην τεχνική και επαγγελματική κατάρτιση των νέων, δίνοντας τους πολύτιμα εφόδια για να διεκδικήσουν τη θέση τους στην αγορά εργασίας.
 ΕΠΑΣ ΟΑΕΔ Καβάλας
 Δευτέρα 13 Ιουλίου αρχίζουν επίσημα οι θερινές εκπτώσεις
 Αναστασία Ιωσηφίδου: «Όσοι δεν μπορούν να δουλέψουν και να προσφέρουν ας πάνε σπίτι τους»
 Μεγάλο λάθος να κλείσει καλοκαιριάτικα ο κόμβος του Αγίου Ανδρέα – θα χαθούν ζωές
 Φωτιά στο Μυρτόφυτο του δήμου Παγγαίου
 Σοβαρό τροχαίο στην έξοδο της Νέας Ηρακλείτσας κοντά στο Paradiso
 Σε Καβάλα και Θάσο η Κατερίνα Νοτοπούλου
 ΣΥΡΙΖΑ Καβάλας: Η σήραγγα του Συμβόλου όρους μετονομάζεται σε «Νικόλαος Μάρτης»
 Συνελήφθησαν τρία άτομα για κλοπή σε κατάστημα της Καβάλας
 Ο ΥΕΘΑ Νίκος Παναγιωτόπουλος στην τελετή ορκωμοσίας των νέων Ανθυποσμηναγών της Σχολής Ικάρων
 Ερώτηση Τ. Ελευθεριάδου για το έντονο πρόβλημα της ατμοσφαιρικής ρύπανσης στην περιοχή κοντά στα Λιπάσματα
 Athens Magazine: "το μικρό Μόντε Κάρλο" - ένα αφιέρωμα στην πόλη της Καβάλας
 Η Καβαλιώτισσα Ελευθερία Καραδήμου στην εκπομπή του Νίκου Μουτσινά στον ΣΚΑΙ
 Τραυματισμός 30χρονου μετά από τροχαίο στην παραλαική της Καβάλας
 Συλλαλητήριο ενάντια στο νομοσχέδιο για τις διαδηλώσεις στην πλατεία Καπνεργάτη στις 9 Ιουλίου
 Προγραμματισμένη διακοπή υδροδότησης την Κυριακή 5 Ιουλίου - δείτε τις οδούς
 Τελευταία 24ωρα αιτήσεων για τις 577 θέσεις εργασίας σε Καβάλα, Θάσο, Παγγαίο και Νέστο
 Νέστος: «πλήρωσε» πολύ ακριβά τα 40 πακέτα τσιγάρα
 Ο δασολόγος από την Ελευθερούπολη με τις «μαγικές δυνάμεις» - η φωτογραφία δεν είναι μοντάζ!
 Αντιπεριφέρεια Καβάλας: Εγκρίθηκαν δυο έργα για το λιμάνι της Καβάλας
 Δικογραφία για την κλοπή τσάντας με είδη ρουχισμού μέσα από αυτοκίνητο στο Ορφάνι
 Ομιλία Νίκου Παναγιωτόπουλου στην Επιτροπή Άμυνας και Εξωτερικών για τη Συμφωνία με ΥΠ- ΑΜ του Ισραήλ
 Καβάλα: Του έστειλαν πλαστό αποδεικτικό ότι πλήρωσαν για να αγοράσουν το κινητό του τηλέφωνο
 Πέτσας: εξηγεί γιατί έκλεισαν για τουρίστες οι είσοδοι σε Νυμφαία & Εξοχή – πότε θα ανοίξουν
 Οριστικά τη Δευτέρα 7 Σεπτεμβρίου ανοίγουν τα σχολεία - δημοσιεύτηκε το ΦΕΚ της απόφασης
 Η συνεισφορά του Γιάννη Πασχαλίδη για το αρδευτικό έργο στη Λεκάνη του Δήμου Νέστου


text:
ΑΔΕΙΕΣ ΚΑΙ ΕΠΙΒΛΗΘΕΝΤΑ ΠΡΟΣΤΙΜΑ ΣΕ ΚΑΤΑΣΤΗΜΑΤΑ ΥΓΕΙΟΝΟΜΙΚΟΥ ΕΝΔΙΑΦΕΡΟΝΤΟΣ | Νικος Καπέλης και Συνεργάτες | Δικηγορικό Γραφείο Αθήνα
 ΑΔΕΙΕΣ ΚΑΙ ΕΠΙΒΛΗΘΕΝΤΑ ΠΡΟΣΤΙΜΑ ΥΓΕΙΟΝΟΜΙΚΟΥ ΕΝΔΙΑΦΕΡΟΝΤΟΣ Σύμφωνα με τη διάταξη του άρθρου 17 εδ. α' της Υ. Α. Υ1γ/Γ. Π/οικ. 96967/08.10.2012 ως ίσχυε προ της κατάργησής του με το άρθρο 64 παρ. 20 του Ν. 4235/2014 προβλεπόταν ποινικές και διοικητικές κυρώσεις στις περιπτώσεις λειτουργίας επιχειρήσεων τροφίμων και ποτών που δεν διαθέτουν την προβλεπόμενη άδεια ίδρυσης και λειτουργίας, ή δεν συμμορφώνονται με τις απαιτήσεις της παρούσας, συμπεριλαμβανομένης της άρνησης ή της παρεμπόδισης ελέγχου, της υποτροπής σε μη συμμόρφωση, συνεπάγεται ποινικές και διοικητικές κυρώσεις μεταξύ των οποίων και η σφράγιση της εν λόγω επιχείρησης από την αδειοδοτούσα αρχή. Κατά τη διάταξη του άρθρου 58 παρ. 4 του Ν. 4075/2012 : Οι παραβάσεις των διατάξεων του Υγειονομικού Κανονισμού και όλες οι παραβάσεις των διατάξεων όλων των Υγειονομικών Διατάξεων, που εκδίδονται κατ ́ εφαρμογή του Α. Ν. 2520/1940 σε βαθμό πλημμελήματος με Π. Φ. έως ένα (01) έτος ή χρηματική ποινή τουλάχιστον 2000 €, εκτός αν υπήρχε άλλη νομοθετική πρόβλεψη. Από τον συνδυασμό των ανωτέρω διατάξεων και λαμβάνοντας υπόψιν ότι με το άρθρο 64 παρ. 20 του Ν. 4235/2014, καταργήθηκε μόνο το άρθρο 17 της Υ. Α. Υ1γ/Γ. Π/οικ. 96967/08.10.2012, ενώ εξακολουθούν να είναι σε ισχύ οι λοιπές διατάξεις της ως άνω Υ. Α ως προς τους υγειονομικούς όρους και τις προϋποθέσεις λειτουργίας των επιχειρήσεων τροφίμων και ποτών και από τη γραμματική διατύπωση της διάταξης του άρθρου 58 παρ. 4 του Ν. 4075/2012 στην οποία τυποποιείται νομοθετικά η ποινική κύρωση των παραβάσεων όλων των υφιστάμενων Υγειονομικών Διατάξεων, συνάγεται ότι οι παραβάσεις που αφορούν τη λειτουργία των καταστημάτων υγειονομικού ενδιαφέροντος εξακολουθούν να τιμωρούνται με βάση τη διάταξη του άρθρου 58 του Ν. 4075/2012 (πλημμεληματική μορφή αδικήματος και διοικητική κύρωση). Επομένως, όσον αφορά στις κυρώσεις για παραβάσεις σχετικές με την ως άνω υγειονομική διάταξη, το αρ. 17 αυτής προβλέπει ότι ανάλογα με τη φύση του αδικήματος επιβάλλονται διοικητικές κυρώσεις και χρηματικά πρόστιμα σύμφωνα με το ν. 4025/2011 (όπως αυτός τροποποιήθηκε από το ν. 4075/2012). Η άδεια ίδρυσης και λειτουργίας της επιχείρησης τροφίμων και ποτών ανακαλείται προσωρινά από την αδειοδοτούσα αρχή, ύστερα από εισήγηση της υγειονομικής υπηρεσίας, και οριστικά σε περίπτωση υποτροπής, ενώ επαναχορηγείται στην περίπτωση συμμόρφωσης της επιχείρησης, και πάλι ύστερα από εισήγηση της υγειονομικής υπηρεσίας. Ο Ν. 2496/11 «Απλούστευση διαδικασίας έκδοσης άδειας ίδρυσης και λειτουργίας Καταστήματος Υγειονομικού Ενδιαφέροντος, Θεάτρου και Κινηματογράφου» ρυθμίζει τις άδειες σχετικά με την ίδρυση και λειτουργία καταστήματος υγειονομικού ενδιαφέροντος. Επιγραμματικά, η διαδικασία έχει ως εξής: 1. Προέγκριση ίδρυσης καταστήματος υγειονομικού ενδιαφέροντος: κατάθεση δικαιολογητικών στον οικείο δήμο: (α) αίτηση – υπέυθυνη δήλωση (στοιχεία ενδιαφερομένου, είδος επιχείρησης κτλ), (β) «υπεύθυνη δήλωση του διαχειριστή της πολυκατοικίας ή, εν ελλείψει, του ιδιοκτήτη του χώρου στον οποίο θα εγκατασταθεί το κατάστημα ή εργαστήριο, στην οποία θα φαίνεται ότι ο Κανονισμός της Πολυκατοικίας ή, εν ελλείψει, η πλειοψηφία των ιδιοκτητών των στεγαζόμενων στο ίδιο κτίριο διαμερισμάτων, μη συμπεριλαμβανομένων των λοιπών χώρων, δεν απαγορεύει τη χρήση του χώρου τούτου για τη λειτουργία του υπό ίδρυση καταστήματος», εφόσον το κατάστημα στεγάζεται σε


text: χώρο οριζόντιας ιδιοκτησίας. 2. Σε διάστημα 3 μηνών από τη χορήγηση της προέγκρισης, ο ενδιαφερόμενος υποβάλλει στον οικείο δήμο τα απαραίτητα δικαιολογητικά για τη χορήγηση της άδειας ίδρυσης και λειτουργίας του καταστήματος: (α) αίτηση – υπεύθυνη δήλωση, (β) φωτοαντίγραφο δελτίου ταυτότητας ή διαβατηρίου ή άδειας οδήγησης κτλ, (γ) αντίγραφο οικοδομικής άδειας και σχεδιαγράμματα του καταστήματος εις τριπλούν, υπογεγραμμένα από μηχανικό, στο οποίο θα αποτυπώνονται όλοι οι χώροι του καταστήματος, περιλαμβανομένων και αυτών που προβλέπονται από ειδικές διατάξεις του ισχύοντος νομικού πλαισίου (πχ τουαλέτες για Α.Μ.Ε.Α), (δ) βεβαίωση καταλληλότητας ηλεκτρολογικού, μηχανολογικού εξοπλισμού και εγκαταστάσεων από τον κατά περίπτωση αρμόδιο εγκαταστάτη μηχανικό, (ε) πιστοποιητικό πυροπροστασία, (στ) στην περίπτωση που η άδεια αφορά σε κατάστημα όπου θα προσφέρονται οινοπνευματώδη ποτά, Υπεύθυνη Δήλωση του ν ́1599/1986 (αντί αποσπάσματος ποινικού μητρώου) στην οποία δηλώνεται «Ο/Η κάτωθι υπογράφων/ουσα.... δεν έχω καταδικαστεί τελεσίδικα για κανένα από τα αδικήματα που αναφέρονται στις διατάξεις του αρ. 1 παρ. 2 πδ 180/1979, (ζ) παράβολο Για ορισμένες περιπτώσεις αδειών, όπως πχ εάν πρόκειται για κέντρο διασκέδασης, απαιτούνται επιπλέον δικαιολογητικά, ενώ το ίδιο απαιτείται και για τη χορήγηση άδειας χρήσης μουσικών οργάνων. Συμπερασματικά, για τις ως άνω τυχόν παραβάσεις μπορούν να επιβληθούν τόσο διοικητικά πρόστιμα επί των οποίων μπορεί να ασκηθεί αίτηση ακύρωσης ή και αναστολής ενώπιον των Διοικητικών Δικαστηρίων όσο και να ασκηθεί ποινική δίωξη από την Εισαγγελία και ως εκ τούτο να απαιτηθεί ο χειρισμός της εν λόγω ποινικής υπόθεσης . ΑΠΟΖΗΜΙΩΣΗ ΛΟΓΩ ΕΥΘΥΝΗΣ ΔΗΜΟΣΙΟΥ ΚΑΙ Ν.Π.Δ.Δ. ΑΠΟΖΗΜΙΩΣΗ ΛΟΓΩ ΕΥΘΥΝΗΣ ΔΗΜΟΣΙΟΥ Στα άρθρα 105 και 106 ΕισΝΑΚ ορίζεται ότι για παράνομες πράξεις ή παραλείψεις των οργάνων του δημοσίου και των νομικών προσώπων δημοσίου δικαίου κατά την άσκηση της δημόσιας εξουσίας που τους έχει ανατεθεί, το δημόσιο και τα νομικά πρόσωπα δημοσίου δικαίου ενέχονται σε αποζημίωση, εκτός αν η πράξη ή παράλειψη έγινε κατά παράβαση διάταξης που υπάρχει για χάρη του γενικού συμφέροντος. Κατά την έννοια αυτών των διατάξεων, ζημιογόνες πράξεις ή παραλείψεις των οργάνων του δημοσίου ή των νομικών προσώπων δημοσίου δικαίου, οι οποίες λαμβάνουν χώρα κατά την ενάσκηση της δημόσιας εξουσίας που έχει ανατεθεί σε αυτά και κατά παράβαση διάταξης που δεν έχει θεσπιστεί αποκλειστικά για χάρη του δημοσίου συμφέροντος, αλλά αποβλέπει παράλληλα και στην προστασία δικαιώματος ή συμφέροντος των κατ' ιδίαν προσώπων, γεννούν υποχρέωση του δημοσίου ή των νομικών προσώπων δημοσίου δικαίου σε αποζημίωση. Η ευθύνη προς αποζημίωση συντρέχει όχι μόνο όταν με πράξη ή παράλειψη οργάνου της διοίκησης παραβιάζεται συγκεκριμένη διάταξη νόμου, αλλά και όταν παραλείπονται τα ιδιαίτερα καθήκοντα και υποχρεώσεις που, από τη νομοθεσία και τα δεδομένα της κοινής πείρας και τις αρχές της καλής πίστης, προσιδιάζουν στη συγκεκριμένη υπηρεσία. Αναγκαία προϋπόθεση για τη γέννηση της πιο πάνω υποχρέωσης είναι η ύπαρξη πρόσφορης αιτιώδους συνάφειας μεταξύ της παρανομίας και της ζημιάς που επήλθε, η οποία υπάρχει όταν, κατά τα διδάγματα της κοινής πείρας, η πράξη ή η παράλειψη των δημοσίων οργάνων ήταν ικανή και μπορούσε, κατά τη συνηθισμένη και κανονική πορεία των πραγμάτων, να επιφέρει το ζημιογόνο αποτέλεσμα. Από τις ίδιες διατάξεις, σε συνδυασμό με εκείνη του άρθρου 298 του Αστικού Κώδικα, συνάγεται ότι η αποζημίωση,


text: την οποία οφείλει το δημόσιο ή το νομικό πρόσωπο δημοσίου δικαίου, περιλαμβάνει τη διαφορά μεταξύ της παρούσας περιουσιακής κατάστασης του ζημιωθέντος και εκείνης, στην οποία θα τελούσε, αν δεν συνέβαινε το ζημιογόνο γεγονός. Σύμφωνα με το άρθρο 932 ΑΚ, που εφαρμόζεται ανάλογα, «σε περίπτωση αδικοπραξίας, ανεξάρτητα από την αποζημίωση για την περιουσιακή ζημία, το δικαστήριο μπορεί να επιδικάσει εύλογη κατά την κρίση του χρηματική ικανοποίηση λόγω ηθικής βλάβης. Αυτό ισχύει ιδίως για εκείνον που έπαθε προσβολή της υγείας, της τιμής ή της αγνείας του ή στερήθηκε την ελευθερία του...». Από τη διάταξη αυτή συνάγεται ότι παρέχεται στο δικαστήριο η ευχέρεια, ύστερα από εκτίμηση των πραγματικών περιστατικών, δηλαδή του βαθμού του πταίσματος του υπόχρεου, του είδους της προσβολής, της περιουσιακής και κοινωνικής κατάστασης των μερών, του τυχόν υφιστάμενου συντρέχοντος πταίσματος του παθόντος, κατά το άρθρο 300 § 1 ΑΚ κ.λπ., με βάση τους κανόνες της κοινής πείρας και της λογικής, να επιδικάσει χρηματική ικανοποίηση, αν κρίνει ότι επήλθε στον αδικηθέντα ηθική βλάβη και να καθορίσει το ποσό αυτής που θεωρεί εύλογο (ΑΠ 1760/2001, 130/1999). Πρέπει, όμως, η πράξη αυτού που ζημιώθηκε, η οποία συνιστά το συντρέχον πταίσμα του, να έχει συντελέσει στην πρόκληση ζημιάς και να υπάρχει αιτιώδης σύνδεσμος της υπαίτιας πράξης του με την πρόκληση ή την έκταση της ζημιάς (ΑΠ 867/2001). Επειδή, στο άρθρο 105 του Εισαγωγικού Νόμου του Αστικού Κώδικος (ΕισΝΑΚ) ορίζεται ότι: «Για παράνομες πράξεις ή παραλείψεις των οργάνων του δημοσίου κατά την άσκηση της δημοσίας εξουσίας που τους έχει ανατεθεί το δημόσιο ενέχεται σε αποζημίωση, εκτός αν η πράξη ή η παράλειψη έγινε κατά παράβαση διάταξης που υπάρχει για χάρη του γενικού συμφέροντος. Μαζί με το δημόσιο ευθύνεται εις ολόκληρον και το υπαίτιο πρόσωπο, με την επιφύλαξη των ειδικών διατάξεων για την ευθύνη των υπουργών». Εξάλλου, στο άρθρο 932 του Αστικού Κώδικος (ΑΚ) ορίζεται ότι: «Ικανοποίηση της ηθικής βλάβης. Σε περίπτωση αδικοπραξίας, ανεξάρτητα από την αποζημίωση για την περιουσιακή ζημία, το δικαστήριο μπορεί να επιδικάσει εύλογη κατά την κρίση του χρηματική ικανοποίηση λόγω ηθικής βλάβης. Αυτό ισχύει ιδίως για εκείνον που έπαθε προσβολή της υγείας, της τιμής ή της αγνείας του ή στερήθηκε την ελευθερία του. Σε περίπτωση θανάτωσης προσώπου η χρηματική αυτή ικανοποίηση μπορεί να επιδικαστεί στην οικογένεια του θύματος λόγω ψυχικής οδύνης.» Κατά την έννοια των διατάξεων αυτών, ευθύνη προς αποζημίωση γεννάται και από μη νόμιμες υλικές ενέργειες των οργάνων του Δημοσίου ή από παραλείψεις οφειλομένων νομίμων ενεργειών αυτών, εφ ́ όσον οι υλικές αυτές ενέργειες ή παραλείψεις συνάπτονται με την οργάνωση και λειτουργία των δημοσίων υπηρεσιών. Από τις ίδιες διατάξεις προκύπτει ότι υπάρχει ευθύνη του Δημοσίου, εφ ́ όσον συντρέχουν και οι λοιπές προϋποθέσεις του νόμου, όχι μόνο όταν με πράξη ή παράλειψη οργάνου του Δημοσίου παραβιάζεται συγκεκριμένη διάταξη νόμου, αλλά και όταν παραλείπονται τα ιδιαίτερα καθήκοντα και υποχρεώσεις που προσιδιάζουν στη συγκεκριμένη υπηρεσία και προσδιορίζονται από την κείμενη νομοθεσία, τα διδάγματα της κοινής πείρας και τις αρχές της καλής πίστεως (ΣτΕ 2521/2008, 347/1997, 2544/2010 κ.ά.) Το Δημόσιο δε υποχρεούται να αποκαταστήση κάθε θετική και αποθετική ζημία, ενώ τα δικαστήρια της ουσίας μπορούν


text: επί πλέον να επιδικάσουν σε βάρος του χρηματική ικανοποίηση λόγω ηθικής βλάβης ή ψυχικής οδύνης, κατ ́ εφαρμογή του άρθρου 932 του Α.Κ. (ΣτΕ 2521/2008 κ. ά.) 3. Επειδή, περαιτέρω, στο άρθρο 914 του ΑΚ ορίζεται ότι: «Όποιος ζημιώσει άλλον παράνομα και υπαίτια έχει υποχρέωση να τον αποζημιώσει», στο δε άρθρο 922 του ΑΚ ορίζεται: «Ευθύνη του προστήσαντος. Ο κύριος ή ο προστήσας κάποιον άλλον σε μια υπηρεσία ευθύνεται για τη ζημία που ο υπηρέτης ή ο προστηθείς προξένησε σε τρίτον παράνομα κατά την υπηρεσία του.», και στο άρθρο 929 του ΑΚ ορίζεται: «Σε περίπτωση βλάβης του σώματος ή της υγείας προσώπου η αποζημίωση περιλαμβάνει, εκτός από τα νοσήλια και τη ζημία που έχει ήδη επέλθει, οτιδήποτε ο παθών θα στερείται στο μέλλον ή θα ξοδεύει επιπλέον εξαιτίας της αύξησης των δαπανών του. Υποχρέωση αποζημίωσης υπάρχει και προς τον τρίτο, ο οποίος είχε κατά το νόμο δικαίωμα να απαιτήσει την παροχή υπηρεσιών από τον παθόντα και τις στερείται.» Στο άρθρο 930 του ΑΚ ορίζεται ότι: «Η αποζημίωση των δύο προηγούμενων άρθρων που αναφέρεται στο μέλλον καταβάλλεται σε χρηματικές δόσεις κατά μήνα. Όταν υπάρχει σπουδαίος λόγος, η αποζημίωση μπορεί να επιδικαστεί σε κεφάλαιο εφάπαξ. ...Η αξίωση αποζημίωσης δεν αποκλείεται από το λόγο ότι κάποιος άλλος έχει την υποχρέωση να αποζημιώσει ή να διατρέφει αυτόν που αδικήθηκε.», και στο άρθρο 931 του ΑΚ δε ότι: «Η αναπηρία ή η παραμόρφωση που προξενήθηκε στον παθόντα λαμβάνεται ιδιαίτερα υπόψη κατά την επιδίκαση της αποζημίωσης αν επιδρά στο μέλλον του.» ΔΙΑΦΟΡΕΣ ΑΠΟ ΔΙΟΙΚΗΤΙΚΕΣ ΣΥΜΒΑΣΕΙΣ ΔΙΑΦΟΡΕΣ ΑΠΟ ΔΙΟΙΚΗΤΙΚΕΣ ΣΥΜΒΑΣΕΙΣ Θεωρείται μια σύμβαση διοικητική, εάν πληρούνται, σωρευτικώς, οι εξής προϋποθέσεις : α) ένα από τα συμβαλλόμενα μέρη είναι το Δημόσιο ή νομικό πρόσωπο δημοσίου δικαίου, β) με την σύναψη της συμβάσεως επιδιώκεται η εξυπηρέτηση σκοπού, τον οποίο ο νόμος έχει αναγάγει σε σκοπό δημοσίου συμφέροντος, γ) ο συμβατικός δεσμός διέπεται από εξαιρετικές ρήτρες, δηλαδή όρους αποκλίνοντες από το κοινό δίκαιο, οι οποίοι εξασφαλίζουν στο Δημόσιο ή το νομικό πρόσωπο δημοσίου δικαίου υπερέχουσα, έναντι του αντισυμβαλλομένου, θέση (ΣτΕ 414/2011, βλ. Α.Ε.Δ. 6/2007, Σ.τ.Ε. 891-895/2008, 1664/2009). Η υπερέχουσα δε αυτή θέση του ενός των συμβαλλομένων μερών εκδηλώνεται με την άσκηση ελέγχου για την ορθή εκτέλεση των συμβάσεων και την επιβολή διοικητικών κυρώσεων με εκτελεστές διοικητικές πράξεις ( Σ.τ.Ε. 974/2011 ) και προβλέπεται είτε στις διατάξεις που διέπουν την σύμβαση, είτε στους όρους της σχετικής διακήρυξης, είτε αυτής της ίδιας της σύμβασης (ΣτΕ. 1598/2001). Διοικητικές διαφορές ουσίας, που υπάγονται ευθέως, βάσει του άρθρου 94 § 1 του Συντάγματος, στη δικαιοδοσία των διοικητικών δικαστηρίων, είναι και οι διαφορές που πηγάζουν από διοικητικές συμβάσεις ή ,από ενέργειες διοικητικών οργάνων, οι οποίες δεν συνιστούν εκτελεστές διοικητικές πράξεις και εφόσον στην δεύτερη αυτή περίπτωση ο νόμος : οργανώνει κατά τέτοιον τρόπο τη δικαστική προστασία του πολίτη, ώστε το αίτημά του ενώπιον του δικαστηρίου τούτου να είναι η καταψήφιση σε παροχή ή η αναγνώριση δικαιώματος ή έννομης σχέσης που αναφέρεται στο δημόσιο δίκαιο. Διοικητικές διαφορές ουσίας, που η εκδίκασή τους υπάγεται στην δικαιοδοσία των διοικητικών δικαστηρίων, είναι, κατά κύριο λόγο, εκείνες που πηγάζουν από πράξεις


text: των οργάνων του δημοσίου, οι οποίες ενέχουν άσκηση δημοσίας εξουσίας, με προέχον, δηλαδή, στοιχείο την επιβολή της υπέρτερης μονομερούς βουλήσεως του Δημοσίου, χωρίς να αποκλείονται και εκείνες που προκύπτουν από υλικές ενέργειες των ίδιων οργάνων, όταν αυτές απορρέουν από την οργάνωση και λειτουργία των δημοσίων υπηρεσιών και δεν αφορούν την ιδιωτική διαχείριση του δημοσίου, ούτε οφείλονται σε προσωπικό πταίσμα του οργάνου που ενήργησε εκτός του κύκλου των υπηρεσιακών του καθηκόντων (βλ. ΑΕΔ 5/1995 ΕλλΔνη 36. 562, ΑΠ 429/2004 ΕλλΔνη 47. 96, ΑΠ 542/1996 ΕλλΔνη 39. 340, ΕφΑΘ 9674/1998 ΕλλΔνη 41. 478). Διοικητικές συμβάσεις θεωρούνται εκείνες στις οποίες ένα τουλάχιστον από τα συμβαλλόμενα μέρη είναι το Δημόσιο ή ν.π.δ.δ. (ΣτΕ 898/1993, πρβλ. ΣτΕ 120/1987, 616/ 1987 επταμ., 2655/1987, 3707/1987 Ολομ., 4617/1988 ε- πταμ., 4741/1988, 1614/1992 επταμ.), όχι όμως ν.π.ι.δ., έστω και εάν ανήκουν στον ευρύτερο δημόσιο τομέα (ΑΕΔ 29/2011, 7/1992, 10/1987), έχουν αντικείμενο σχετικό με τη λειτουργία δημόσιας υπηρεσίας ή εξυπηρετούν δημόσιο σκοπό τον οποίο ο νόμος έχει αναγάγει σε δημόσιο σκοπό, το δε Ελληνικό Δημόσιο ή το νομικό πρόσωπο δημοσίου δικαίου, είτε βάσει του κανονιστικού καθεστώτος που διέ- πει τη σύμβαση, είτε βάσει ρητρών, οι οποίες προβλέπο- νται κανονιστικώς και έχουν περιληφθεί στη σύμβαση, αποκλίνουν δε από το κοινό δίκαιο και από την ίδια τη σύμβαση (πρβλ. ΣτΕ 616/1987, επταμ., 3707/1987 Ολομ., 4741/ 1988), ευρίσκεται, προς ικανοποίηση του εν λόγω σκοπού (ΑΕΔ 10/1992 ΔΔίκη 1993. 982, ΣτΕ 2247/1999, ΣτΕ 898/ 1993, ΔΔίκη 1993. 1376, πρβλ. ΣτΕ 120/1987, 616/1987 επταμ., 4741/1988, 3195/1990 Ολομ., 1614/1992 επταμ.), σε υπερέχουσα θέση έναντι του αντισυμβαλλομένου μέρους, δηλαδή σε θέση που δεν προσιδιάζει στον δυνάμει των διατάξεων του ιδιωτικού δικαίου συναπτόμενο συμβατικό δεσμό (βλ. ΑΕΔ 11-12/2013, 28/2011, 18/ 2009, 21/ 2009, 3/2012, 14/2007, 10/2003, 3/1999, 21/ 1997, 10/ 1992), και οι οποίες προκύπτουν είτε από το κανονιστικό καθεστώς που διέπει τη σύμβαση, είτε από τους όρους της οικείας διακήρυξης, είτε από το ίδιο το περιεχόμενο της σύμβασης (σχ. ΑΕΔ 6/2007, 10/2003, 3/1999, 21/1997 καιΣτΕ 3685/2008, 3774/2003, 3106/2002, 2247/1999, 1886/ 1996, 1031/1995 κ.ά). Η κατάρτιση επομένως και η εκτέλεση των διοικητικών συμβάσεων διέπεται έστω εν μέρει από κανόνες διοικητικού δικαίου ή περιέχουν νομίμους όρους (ρήτρες) που εξασφαλίζουν υπέρ του συμβαλλόμενου Δημοσίου ή ν.π.δ.δ. δυνατότητες μονομερούς επεμβάσεως ή εξαιρετικό συμβατικό καθεστώς. Τέλος, για το χαρακτηρισμό μιας σύμβασης ως διοικητικής είναι απαραίτητη η σωρευτική συνδρομή των πιο πάνω κριτηρίων[ (ΑΕΔ 8, 10, 15/1992, ΣτΕ 2123/ 1994 κ.α.). Εκτιμάται ότι τα δύο πρώτα κριτήρια είναι εμφανή σε κάθε τρίτο και αποτελούν τα εξωτερικά στοιχεία της διοικητικής σύμβασης, το τρίτο, όμως, δηλ. η ύπαρξη εξουσιαστικών ρητρών συνιστά εσωτερικό στοιχείο που προκύπτει από π.χ. τους όρους της διακήρυξης, τα συμβατικά τεύχη και τα λοιπά πρόσθετα συνοδευτικά στοιχεία Αντιθέτως, συμβάσεις που δεν συγκεντρώνουν τα προ- αναφερόμενα γνωρίσματα, είναι ιδιωτικές και οι διαφορές που γεννώνται απ' αυτές υπάγονται στα πολιτικά δικαστήρια [ΑΕΔ 3/1999, ΟλΑΠ 7/2001, 8/2000, ΑΠ 1225/2008 (ΑΕΔ 10 και 15/1992, ΑΕΔ 21/1997 και 10/2003)], η δε δικαιοδοσία των πολιτικών δικαστηρίων υφίσταται και όταν η υποκείμενη σχέση είναι ιδιωτικού δικαίου (ΑΕΔ 10/1993), έστω και ως βάση αδικαιολόγητου πλουτισμού (ΑΕΔ 28/ 2011, 18/2009, 2/1993


text:
, ΟλΑΠ 5/1995). ΚΟΙΝΩΝΙΚΟΑΣΦΑΛΙΣΤΙΚΟ ΔΙΚΑΙΟ ΚΑΙ ΑΠΟΝΟΜΗ ΣΥΝΤΑΞΕΩΝ ΚΟΙΝΩΝΙΚΟΑΣΦΑΛΙΣΤΙΚΟ ΔΙΚΑΙΟ ΚΑΙ ΑΠΟΝΟΜΗ ΣΥΝΤΑΞΕΩΝ Στο κοινωνικοασφαλιστικό δίκαιο εμπίπτουν οι διαφορές που γεννώνται ανάμεσα στους διοικουμένους και στους ασφαλιστικούς οργανισμούς, όπως επίσης και οι έννομες σχέσεις νοσοκομειακής και εξωνοσοκομειακής περιθάλψεως. Οι διατάξεις που διέπουν το συγκεκριμένο τμήμα δικαίου συνεχώς μεταβάλλονται, ενώ ιδιαίτερη σημασία εκ των προσφάτων νομοθετημάτων έχει ο ν. 3863/2010 για το ασφαλιστικό και συνταξιοδοτικό ρυθμιστικό πλαίσιο, αλλά και ο ν. 4024/2011 για την εργασιακή εφεδρεία. Δημοσιεύθηκε στην Εφημερίδα της Κυβερνήσεως η Κοινή Υπουργική απόφαση, κατ' εφαρμογήν του Νόμου 4336/2015, η οποία συμπεριλαμβάνει τους οριστικούς πίνακες με τα τελικά ηλικιακά όρια, τόσο για πλήρη, όσο και για μειωμένη συνταξιοδότηση, για όλες τις κατηγορίες ασφαλισμένων στο Δημόσιο. Πρέπει να επισημανθούν τα εξής: 1.Θεμελιωμένα δικαιώματα έως την ημερομηνία ισχύος του νόμου 4336/2015 ΔΕ θίγονται και μπορούν να ασκηθούν οποτεδήποτε. 2.ΚΑΤΑΡΓΕΙΤΑΙ η θεμελίωση συνταξιοδοτικού δικαιώματος στο Δημόσιο όπως ανέκαθεν ίσχυε. Απαιτείται πλέον η συμπλήρωση σωρευτικά και των ετών υπηρεσίας και η συμπλήρωση του εκάστοτε ΝΕΟΥ διαμορφούμενου ηλικιακού ορίου. 3.Καθιερώνεται extra ποσοστό penalty 10%, πέραν των ήδη προβλεπομένων, το οποίο θα υπολογίζεται επί του συνολικού αρχικού και ήδη υπάρχοντος penalty και θα επιβάλλεται μέχρι τη συμπλήρωση του νέου διαμορφούμενου ορίου ηλικίας για πλήρη συνταξιοδότηση. 4.Καταργείται η συνταξιοδότηση άνευ ορίου ηλικίας, και τίθεται ηλικιακό όριο σε όλες τις κατηγορίες. Στο σημείο αυτό θα πρέπει να επισημάνουμε ότι οι υποψήφιοι συνταξιούχοι, οφείλουν να είναι ιδιαιτέρως προσεκτικοί και να ενημερώνονται για τα ασφαλιστικά-συνταξιοδοτικά τους δικαιώματα αποκλειστικά από εξειδικευμένους στη θεμελίωση συνταξιοδοτικού δικαιώματος νομικούς, καθώς οι νομοθετικές αλλαγές που λαμβάνουν χώρα είναι συνεχείς και αδιάκοπες. Η θεμελίωση συνταξιοδοτικού δικαιώματος, σε συνδυασμό με την αναγνώριση ή μη πλασματικών ετών, αναλόγως της κάθε ξεχωριστής περίπτωσης, αποτελεί το κρισιμότερο στάδιο στον ασφαλιστικό βίο του υποψηφίου συνταξιούχου. Είναι επιβεβλημένο να κινηθεί με τον καλύτερο δυνατό τρόπο, εκμεταλλευόμενος την υπαγωγή του σε θετικές για αυτόν ρυθμίσεις και αποφεύγοντας παράλληλα τις διατάξεις παγίδες, ώστε να θεμελιώσει συνταξιοδοτικό δικαίωμα με τους ευνοϊκότερους για αυτόν όρους και προϋποθέσεις, κλειδώνοντας χαμηλότερα ηλικιακά όρια και γλυτώνοντας έως και αρκετά χρόνια πρόσθετης εργασίας. Και όπως πάντα, όλες οι αλλαγές που θα νομοθετηθούν στο ασφαλιστικό και συνταξιοδοτικό σύστημα της χώρας, θα δημοσιεύονται άμεσα στον παρόντα ιστότοπο, με σκοπό την έγκυρη και ταχύτατη ενημέρωση όλων των ασφαλισμένων. Το Κοινωνικοασφαλιστικό Δίκαιο περιλαμβάνει κανόνες που σχετίζονται με την λειτουργία των ασφαλιστικών οργανισμών, τον τρόπο απονομής συντάξεων και την καταβολή των κοινωνικοασφαλιστικών εισφορών. Η οργάνωση, η διοίκηση και η λειτουργία των κλάδων ασφάλισης καλύπτονται από το Δίκαιο Κοινωνικής Ασφαλίσεως. ΕΝΔΕΙΚΤΙΚΑ ΑΝΑΦΕΡΟΝΤΑΙ
 Η εμπεριστατωμένη ενημέρωση και νομική συμβουλευτική ως προς τις προϋποθέσεις συνταξιοδότησήςστο στάδιο της προσυνταξιοδότησης για όλες τις κατηγορίες ασφαλισμένων (δημοσίων υπαλλήλων, μισθωτών, ελευθέρων επαγγελματιών, αγροτών, ναυτικών κλπ) και για όλα τα ασφαλιστικά ταμεία (ΔΗΜΟΣΙΟ, ΙΚΑ, ΟΑΕΕ-ΤΕΒΕ-ΤΑΕ-ΤΣΑ, ΤΣΑΥ, ΤΣΜΕΔΕ, ΤΑΝ, ΝΑΤ, ΟΓΑ κλπ).
 ΠΟΛΕΟΔΟΜΙΚΟ ΚΑΤΑΣΚΕΥΑΣΤΙΚΟ ΔΙΚΑΙΟ ΠΟΛΕΟΔΟΜΙΚΟ ΚΑΤΑΣΚΕΥΑΣΤΙΚΟ ΔΙΚΑΙΟ Σύμφωνα με το άρθρο 22 του Ν.1577/85, όπως ισχύει μετά το Ν. 2831/00 (ΓΟΚ): « Για την εκτέλεση οποιασδήποτε εργασίας δόμησης, εντός ή εκτός οικισμού, απαιτείται οικοδομική άδεια της αρμόδιας πολεοδομικής υπηρεσίας» . Aυθαίρετη θεωρείται κάθε κατασκευή που εκτελείται : α) Χωρίς οικοδομική άδεια β) Καθ'


text: υπέρβαση υπάρχουσας άδειας Αφορά αυθαίρετες κατασκευές που κατασκευάστηκαν κατά τη διάρκεια ισχύος οικοδομικής αδείας, ενώ δεν προβλέποντο από αυτήν. Κατασκευές που γίνονται μετά τη λήξη της αδείας [πχ λόγω ρευματοδότησης, θεωρείται ότι εκτελέστηκαν χωρίς άδεια. γ) Με βάση άδεια που ανακλήθηκε (σύμφωνα με τη Νομολογία, ακόμα και η επί μακρόν διακοπή εργασιών, συνιστά ανάκληση αδείας. Σ' αυτή την περίπτωση, οι κατασκευές δηλώνονται προς ρύθμιση) δ) Κατά παράβαση των σχετικών διατάξεων Ακόμα κι αν εκδόθηκε άδεια, κατασκευές που εγκρίθηκαν αλλά δεν υπάκουαν στις ισχύουσες διατάξεις κατά το χρόνο έκδοσής της, θεωρούνται αυθαίρετες . Σύμφωνα με το άρθρο 2 του ΓΟΚ:


text:
Καμία επέκταση του επιδόματος ανεργίας σε μη-μισθωτούς. Οι ελεύθεροι επαγγελματίες αναλαμβάνουν εν γνώση τους επιχειρηματικούς κινδύνους μέρος των οποίων είναι και το ενδεχόμενο να μην έχουν τη ζήτηση που προσδοκούν. Αν δεν θέλουν να αναλάβουν το σχετικό ρίσκο μπορούν να γίνουν μισθωτοί. Έλεος πια με το λαϊκισμό: σε καμία χώρα του κόσμου δεν λαμβάνουν επίδομα ανεργίας οι επιχειρηματίες!
 Τέλος, το επίδομα ανεργίας και γενικά οι παροχές της ασφάλισης θα μπορούσαν να χορηγούνται απευθείας από το ΙΚΑ που κάνει και την είσπραξη των εισφορών (με μεταφορά του αντίστοιχου προσωπικού στο ΙΚΑ). Έτσι θα λύνονταν μια και καλή το πρόβλημα με τα χρωστούμενα από το ΙΚΑ. Ο ΟΑΕΔ εξάλλου δεν έχει τον κατάλληλο μηχανισμό για να αναλάβει μόνος του την είσπραξη των σχετικών εισφορών, τον έλεγχο των ανασφάλιστων εργαζομένων, την έκδοση ασφαλιστικής ενημερότητας, τη βεβαίωση και αναγκαστική είσπραξη των οφειλών κτλ και προφανώς δεν συμφέρει να αναπτυχθεί άλλος ένας τέτοιος μηχανισμός παράλληλος στον ήδη υπάρχοντα του ΙΚΑ.
 Ανταγωνιστική δράση του ΟΑΕΔ παράλληλα με τη λειτουργία ιδιωτικών γραφείων εργασίας – διαχείρισης ανθρώπινου δυναμικού. Καμιά συνταγματική διάταξη δεν επιβάλλει την αποκλειστική παροχή των σχετικών υπηρεσιών από το κράτος.
 Ενεργοποίηση των δράσεων συμβουλευτικής και επαγγελματικού προσανατολισμού. Πεδίον δόξης λαμπρό για τον Οργανισμό το οποίο μέχρι σήμερα το καλύπτει μερικώς ο Σχολικός Επαγγελματικός Προσανατολισμός και τα σχετικά ιδιωτικά γραφεία (εδώ βέβαια τίθεται το ερώτημα ποιοι θα αναλάβουν να σχεδιάσουν και να υλοποιήσουν τέτοιες δράσεις: για παράδειγμα, πόσους υπαλλήλους έχει άραγε ο Οργανισμός με πτυχίο ψυχολογίας και μεταπτυχιακή ειδίκευση στη συμβουλευτική και τον επαγγελματικό προσανατολισμό? Αλλά έτσι γίνεται όταν αντί να ξεκινάμε με βάση τον ακριβή προσδιορισμό των μακροπρόθεσμων υπηρεσιακών αναγκών για να τις καλύψουμε εν συνεχεία προσλαμβάνοντας με διαγωνισμό το κατάλληλο προσωπικό, εμείς πρώτα βρίσκουμε το προσωπικό που θέλουμε να διορίσουμε και μετά εφευρίσκουμε θέσεις για το βολέψουμε).
 Πραγματική προσπάθεια για σύζευξη προσφοράς και ζήτησης εργασίας. Για παράδειγμα, η σχετική ηλεκτρονική σελίδα του ΟΑΕΔ είναι ουσιαστικά ανενεργή. Οι ιδιωτικές εταιρίες ήδη καλύπτουν αυτό το κομμάτι πολύ καλύτερα από τον ΟΑΕΔ ο οποίος είναι ουσιαστικά ανύπαρκτος. Σημασία έχει να γίνεται η δουλειά και να καλύπτονται οι κοινωνικές ανάγκες, όχι να εξαντλούν οι συνδικαλιστές τη φαντασία τους για το πώς θα καταφέρουν με νομικίστικα επιχειρήματα να αποκλείσουν τους άλλους από την παροχή κοινωνικά ωφέλιμων υπηρεσιών μόνο και μόνο για να διασφαλίσουν το κρατικό μονοπώλιο. Φτάνει πια με αυτές τις νοοτροπίες!
 2) 3)Εκπαίδευση-κατάρτιση.
 Μεταφορά όλων των αρμοδιοτήτων στο Παιδείας. Δεν έχει καμιά λογική η Τεχνική Εκπαίδευση, τα δημόσια και ιδιωτικά ΙΕΚ και οι οργανισμοί πιστοποίησης επαγγελματικών προσόντων να υπάγονται στο Παιδείας και οι ΕΠΑΣ, τα ΚΕΚ και μερικά ΙΕΚ να ανήκουν στον ΟΑΕΔ. Πόσω μάλλον οι βρεφονηπιακοί σταθμοί (σιγά μην φτιάξουμε και δημοτικά)! Οι προσλήψεις μόνιμου και με σύμβαση προσωπικού θα διενεργούνται αποκλειστικά μέσω ΑΣΕΠ (με γραπτές εξετάσεις και μοριοδότηση) εντασσόμενες στον ενιαίο προγραμματισμό του Παιδείας για το σύνολο της δευτεροβάθμιας και μεταδευτεροβάθμιας τεχνικής-επαγγελματικής εκπαίδευσης.
 Κατάργηση ανενεργών-ξεπερασμένων ειδικοτήτων και υποχρεωτική μεταφορά του προσωπικού σε άλλους κλάδους. Συνεργασία με το Υπουργείο Ανάπτυξης για να ενταχθεί η επαγγελματική εκπαίδευση και κατάρτιση σε ένα γενικότερο πλαίσιο μακροπρόθεσμης οικονομικής ανάπτυξης.
 Αποκέντρωση αρμοδιοτήτων με


text:
μεταφορά στις περιφερειακές διευθύνσεις και παράλληλη ενίσχυση της Επιθεώρησης και του συντονιστικού ρόλου της Διοίκησης (η Διοίκηση είναι πάντοτε μοναδική ανεξάρτητα του πού εδρεύει – μπορεί επομένως να αναφερθεί κάποιος σε υδροκεφαλισμό αν θέλει να μιλήσει στα σοβαρά και σε Αθηνοκεντρισμό αν θέλει να πάρει ψήφους στις επερχόμενες εκλογές). Μεταφορά αρμοδιοτήτων από το ΔΣ στις αρμόδιες Γενικές Διευθύνσεις. Κατάργηση των θέσεων αντιπροέδρων. Περιορισμός των μελών του ΔΣ και του αριθμού των συνεδριάσεων (τα περισσότερα θέματα της ημερήσιας διάταξης μπορούν να λυθούν άμεσα και αποτελεσματικά σε επίπεδο Διεύθυνσης και Γενικής Διεύθυνσης – το να μεταφέρονται επομένως τα πάντα στο ΔΣ είναι δείγμα ευθυνοφοβίας από την πλευρά των υπηρεσιακών παραγόντων και κακοπιστίας εκ μέρους της Διοίκησης).
 Ό,τι μπορεί να γίνει ηλεκτρονικά να γίνει έστω και εις βάρος των δυνατοτήτων για ενδελεχέστερο έλεγχο που προσφέρει η αυτοπρόσωπη παρουσία. Δειγματοληπτικοί εκ των υστέρων έλεγχοι θα καλύψουν το κενό. Φυσικά, η πλήρης αξιοποίηση των ΤΠΕ απαιτεί και το αντίστοιχο προσωπικό. Κατά συνέπεια, απαιτείται τόσο η υποχρεωτική πιστοποίηση γνώσης Η/Υ για το σύνολο του προσωπικού όσο και η αναπροσαρμογή των προσόντων ένταξης στον κλάδο της μηχανογράφησης (με επανακατάταξη του ήδη υπηρετούντος προσωπικού). Γενικότερα, χρειάζεται υποχρεωτική εκπαίδευση του προσωπικού σε αντικείμενα άμεσου ενδιαφέροντος (όχι μεταπτυχιακά στην ιστορία της τέχνης...).
 Ψήφιση Προεδρικού Διατάγματος, όπως άλλωστε προβλέπεται στον ΥΚ, για τις μετακινήσεις του προσωπικού βάσει αντικειμενικών κριτηρίων (τόσο ως προς τον προσδιορισμό των κενών θέσεων όσο και ως προς την επιλογή των υπαλλήλων που θα τις καλύψουν). Έτσι, η σχετική εξουσία δεν θα βρίσκεται ούτε στα χέρια του εκάστοτε Διοικητή ούτε στα χέρια των συνδικαλιστών μέσω των υπηρεσιακών συμβουλίων. Επίσης, σε αυτό το ΠΔ θα ρυθμίζεται και ο τρόπος στελέχωσης της Διοίκησης και των Περιφερειακών Διευθύνσεων με συνυπολογισμό των συναφών τυπικών προσόντων, της σχετικής προϋπηρεσίας, του τρόπου διορισμού στον Οργανισμό (με διαγωνισμό ή όχι) και των βαθμών των εκθέσεων αξιολόγησης.
 5) ΟΕΚ-ΟΕΕ.
 Αποσαφήνιση, επιτέλους, του αν και ποιες αρμοδιότητες του ΟΕΚ και ΟΕΕ θα διατηρηθούν. Πλήρης ενσωμάτωση αυτών των αρμοδιοτήτων στον ΟΑΕΔ με αλλαγή του Οργανισμού της Υπηρεσίας. Προσδιορισμός του απαιτούμενου προσωπικού για την άσκηση αυτών των αρμοδιοτήτων και μεταφορά των υπολοίπων σε άλλες υπηρεσίες του Δημοσίου.
 Ας έχουμε υπόψη μας, πάντως, πως το Μνημόνιο μιλάει για μείωση του μη μισθολογικού κόστους μέσω της κατάργησης των υποχρεωτικών εισφορών υπέρ ΟΕΚ, ΟΕΕ και συνακόλουθα της διακοπής χορήγησης των αντίστοιχων παροχών και της κατάργησης των δύο Οργανισμών. Στο πλαίσιο αυτό η αυτοχρηματοδότηση των ΟΕΚ-ΟΕΕ δεν συνιστά πλεονέκτημα, όπως συνήθως αναφέρεται, αλλά μειονέκτημα. Διότι οι εν λόγω Οργανισμοί δεν καταργήθηκαν για να μειωθούν οι κρατικές δαπάνες αλλά για περιοριστεί το εργασιακό κόστος. Επίσης, πολλοί εργαζόμενοι δεν είναι καθόλου αντίθετοι στην κατάργησή τους διότι ενώ πλήρωναν για δεκαετίες εισφορές ποτέ δεν έλαβαν κάποια παροχή (σε αντίθεση για παράδειγμα με τους ίδιους τους υπαλλήλους των ΟΕΚ, ΟΕΕ, Υπουργείου Εργασίας που συχνά λάμβαναν παροχές όπως εισιτήρια για θέατρα χωρίς να είναι δικαιούχοι).
 Κατά συνέπεια, οι όποιες παροχές διατηρηθούν θα πρέπει να είναι ξεκάθαρα κοινωνικού αναδιανεμητικού χαρακτήρα (ούτως ή άλλως ποτέ οι παροχές δεν χορηγούνταν σε ανταποδοτική βάση) και να χρηματοδοτούνται από τα γενικά φορολογικά έσοδα


text:
και όχι από τους άλλους εργαζόμενους οι οποίοι είτε λόγω εισοδήματος και λοιπών περιοριστικών προϋποθέσεων είτε λόγω έλλειψης μέσου ουδέποτε έλαβαν (και ούτε επρόκειτο να λάβουν) κάποια σχετική παροχή.
 Η προτεινόμενη σύνδεση αμοιβής-παραγωγικότητας θα με εξέπληττε ευχάριστα αν δεν ήξερα το δημόσιο... Εν προκειμένω μάλλον πρόκειται για μια πρόταση ενεργοποίησης των διατάξεων του ενιαίου μισθολογίου που αφορούν το κίνητρο επίτευξης στόχων με τρόπο που είτε θα το παίρνουν όλοι (όπως παλιότερα το κίνητρο απόδοσης) είτε θα το παίρνουν οι εκλεκτοί της διοίκησης και των συνδικαλιστών που θα αποτελούν και τα μέλη των επιτροπών «αξιολόγησης». Ας οργανωθεί πρώτα ένα στοιχειωδώς αξιόπιστο σύστημα αξιολόγησης (και κρίσεων) και εν συνεχεία να δούμε το θέμα των μπόνους...
 Αναφορικά με το Ταμείο Αλληλοβοήθειας, είτε θα πρέπει να εξασφαλίσει επιπρόσθετους πόρους με νομοθετική κατοχύρωση της επιχορήγησης από τη Διοίκηση ή την καθιέρωση κοινωνικού πόρου υπέρ του (πχ ως ποσοστιαία παρακράτηση επί του τιμήματος των προμηθειών του Οργανισμού) είτε θα πρέπει να καταργηθεί (όποιος θέλει να αποταμιεύσει μπορεί να το κάνει και μόνος του απευθυνόμενος μάλιστα και σε πιο ειδικευμένους φορείς από το ταμείο). Το πρώτο το βλέπω δύσκολο (και άδικο). Επομένως... Όσο για το κοινωνικό έργο του ταμείου αυτό μπορεί να συνεχιστεί από την ίδια την Ομοσπονδία με βάση τα έσοδά της από τις εισφορές των μελών και την επιχορήγηση από τη Διοίκηση.
 Τέλος, όσον αφορά τα καθεαυτό μισθολογικά να επισημάνω πως δεν είναι δυνατόν να θεωρείται θεμιτό αίτημα η ουσιαστική καταστρατήγηση του ενιαίου μισθολογίου. Οι εποχές όπου κάποιοι ήταν περισσότερο ίσοι από τους υπόλοιπους θα πρέπει επιτέλους να αποτελέσουν παρελθόν.
 Ευχαριστώ για τη φιλοξενία! (βγήκε λίγο μεγάλο αλλά εντάξει, από τα τελευταία είναι). Καλή συνέχεια και καλό καλοκαίρι!
 Μεταφέραμε εδώ το σχόλιο του Προέδρου της Ομοσπονδίας Υπαλλήλων ΟΑΕΔ κ. Κάρδαρη
 κ. K. Ανώνυμε,
 Η προσπάθεια των εκπροσώπων των εργαζομένων να αποβλέπουν σε εκσυγχρονισμό των υπηρεσιών του (δημόσιου) ΟΑΕΔ ώστε να μη πέφτουν οι αδύναμοι πολίτες θύματα εκμετάλλευσης των ιδιωτικών γραφείων ευρέσεως εργασίας δεν είμαι βέβαιος ότι είναι «συνδικαλιστική φαντασία» ή όπως το είπες «νομικίστικα επιχειρήματα». Εκτός και πιστεύει κανείς ότι πέραν του ΟΑΕΔ, οιοσδήποτε άλλος προσφέρει τέτοιου είδους υπηρεσίες, το κάνει δωρεάν.
 Θα περίμενα να πεις (γράψεις) «Τις όποιες αδυναμίες έχει ο ΟΑΕΔ (στην ιστοσελίδα του ή οπουδήποτε αλλού εντοπίζεις) άμεσα να τις διορθώσει μήπως και ωφεληθεί κατά τι ο άνεργος ώστε να μη χρειαστεί να κάνει τον «πελάτη» σε κάποιους επιτήδειους που θα του τα ..πάρουν.
 Κοινωνικές παροχές (δωρεάν) έχω την εντύπωση ότι μόνο από «τα κρατικά μονοπώλια» προσφέρονται.
 Μάκης Κάρδαρης
 Ανώνυμος 7 Ιουλίου 2012 - 8:46 μ.μ.
 Παράθεση: Οι προσλήψεις μόνιμου και με σύμβαση προσωπικού θα διενεργούνται αποκλειστικά μέσω ΑΣΕΠ (με γραπτές εξετάσεις και μοριοδότηση) εντασσόμενες στον ενιαίο προγραμματισμό του Παιδείας για το σύνολο της δευτεροβάθμιας και μεταδευτεροβάθμιας τεχνικής-επαγγελματικής εκπαίδευσης.
 Τι λε ρε μάγκα....υποχρεωτική μεταφορά προσωπικού σε άλλους κλάδους...που μου έχετε διορίσει όλους τους ελαιοχρωματιστές, γαζότριες, κομμώτριες κ.α. ενώ απουσίαζαν από τα σχολεία για πάνω από 15 χρόνια. Και ταυτόχρονα μου θέτεις γραπτούς διαγωνισμούς ενώ υπάρχουν ωρομίσθιοι από 10 εως 21 χρόνια σκλάβοι της εκπαίδευσης του ΟΑΕΔ!!! Ο εννιαίος προγραμματισμός του Παιδείας διορίζει


text:
με διδακτική προϋπηρεσία από πίνακες και σε 3-5 χρόνια έχουν διοριστεί οι πάντες.
 Κατάργηση ανενεργών-ξεπερασμένων ειδικοτήτων και κατάργηση της μονιμότητας των αντίστοιχων εκπαιδευτικών........τι λες;
 Ανώνυμος 8 Ιουλίου 2012 - 8:27 π.μ.
 Κοινώς, τίποτα δεν είναι δωρεάν. Πάντα κάποιος πληρώνει. Αυτός συνήθως είναι ο άμεσος χρήστης της υπηρεσίας, αλλά μπορεί να είναι επίσης ο κρατικός προϋπολογισμός (δηλαδή οι φορολογούμενοι), το ΕΣΠΑ, οι εργαζόμενοι και οι εργοδότες με τις εισφορές τους.
 Κατά συνέπεια, για την κοινωνία ως σύνολο οι παροχές του ΟΑΕΔ (και κάθε κρατικού φορέα εν γένει) δεν είναι δωρεάν. Από κάπου χρηματοδοτούνται. Άρα το θέμα είναι γιατί θα πρέπει να χρηματοδοτείται κατά αποκλειστικότητα ο ΟΑΕΔ και όχι άλλοι φορείς (κρατικοί ή ιδιωτικοί) για την παροχή υπηρεσιών απασχόλησης, κατάρτισης, συμβουλευτικής.
 Τεχνικά δεν είναι δύσκολο να γίνει κάτι τέτοιο (εν μέρει ήδη γίνεται). Θα μπορούσε για παράδειγμα να μην είναι ο ΟΑΕΔ μοναδικός τελικός δικαιούχος σε ένα συγχρηματοδοτούμενο έργο αλλά και ένας ιδιωτικός φορέας. Ή θα μπορούσε μια επιχείρηση που σκοπεύει να προβεί σε περικοπές να προσφέρει στους εργαζομένους της υπηρεσίες outplacement χρηματοδοτούμενες από τις εισφορές που η ίδια και οι εργαζόμενοί της έχουν πληρώσει τόσα χρόνια – κάτι αντίστοιχο της επιστροφής του 0,45% του ΛΑΕΚ (υπόψιν ότι ο ΟΑΕΔ -σε αντίθεση με ιδιωτικές εταιρίες- δεν παρέχει υπηρεσίες outplacement. Βασικά αμφιβάλλω αν γνωρίζει καν τι σημαίνει αυτό).
 Αναμφίβολα, λοιπόν, η ανάληψη δράσεων και από ιδιωτικούς φορείς παράλληλα με τον ΟΑΕΔ μπορεί να είναι κοινωνικά ωφέλιμη. Με το να υποστηρίζουμε ότι κάτι τέτοιο δεν μπορεί να γίνει για νομικούς λόγους καλλιεργούμε αυταπάτες. Με το να υποστηρίζουμε ότι κάτι τέτοιο δεν μπορεί να γίνει γιατί δήθεν θα επιβαρυνθεί ο τελικός χρήστης καλλιεργούμε και άλλες αυταπάτες.
 Τέτοιοι αντιπαραγωγικοί και αδιέξοδοι τρόποι σκέψης μας έχουν οδηγήσει στο να ξεχνάμε τα βασικά. Υποτίθεται πως ο ΟΑΕΔ «μεριμνά για την αποτελεσματική σύζευξη της προσφοράς με τη ζήτηση εργασίας» (Ν.2956/2001). Έστω λοιπόν ένας εργαζόμενος ή εργοδότης που θέλει να αξιοποιήσει αυτή την υπηρεσία (για την οποία παρεμπιπτόντως έχει πληρώσει με τις εισφορές του και τους φόρους του). Μπαίνει στην ιστοσελίδα του ΟΑΕΔ, πάει στις on-line υπηρεσίες, πατάει αναζήτηση θέσεων εργασίας ή αναζήτηση ανέργων, συμπληρώνει τα ζητούμενα στοιχεία και δεν βρίσκει τίποτα! Όχι, δεν πρόκειται για τεχνικό λάθος. Απλώς, η ιστοσελίδα είναι μονάχα μια άδεια φόρμα (ένα πουκάμισο αδειανό...). Ουσιαστικά δεν υπάρχει οργανωμένη βάση δεδομένων με βιογραφικά και θέσεις εργασίας. Μα καλά, δεν υπάρχουν άνεργοι σε αυτή τη χώρα? Δεν υπάρχουν επιχειρήσεις που να ψάχνουν για προσωπικό? Προφανώς και υπάρχουν. Και προφανώς επιτυγχάνεται η σύζευξη προσφοράς και ζήτησης. Μόνο που ο ΟΑΕΔ απουσιάζει επιδεικτικά από αυτή τη διαδικασία (καίτι νομική του υποχρέωση). Και αυτό φυσικά δεν είναι κάτι καινούριο. Ποτέ ουσιαστικά ο ΟΑΕΔ δεν δραστηριοποιούνταν ενεργά σε αυτόν τον τομέα. Σε αντίθεση με τις ιδιωτικές εταιρίες (ή τη Δημόσια Υπηρεσία Απασχόλησης της Κύπρου http://www.pescps.dl.mlsi.gov.cy). Είναι τέτοιου μεγέθους και τόσο μακροχρόνια η έλλειψη που πλέον την θεωρούμε ως κάτι φυσικό και δεδομένο. Μέχρι και οι εργοδότες και οι εργαζόμενοι τη θεωρούν ως κάτι φυσικό και γι’ αυτό δεν μπαίνουν καν στον κόπο να επισκεφτούν την ιστοσελίδα του ΟΑΕΔ. Και καλύπτουν τις


text:
ανάγκες τους προσφεύγοντας στα άτυπα δίκτυα φίλων και γνωστών και φυσικά στον «κακό» ιδιωτικό τομέα (μέσω ιδιωτικών γραφείων εργασίας, ιδιωτικών ιστοσελίδων, ιδιωτικών εντύπων με αγγελίες θέσεων εργασίας).
 Εν κατακλείδι, πραγματική διασφάλιση των θέσεων εργασίας υπάρχει μόνο όταν μπορείς να προσφέρεις κάτι καλύτερο και πιο εξειδικευμένο από απλή διεκπεραίωση και έλεγχο δικαιολογητικών που μπορεί να τα κάνει ο οποιοσδήποτε. Μόνο μέσα από την παροχή καλύτερων και αποτελεσματικότερων υπηρεσιών μπορεί μακροπρόθεσμα να επιβιώσει ο Οργανισμός (όχι με δικολαβίστικα τερτίπια ούτε με την επίκληση του «πάρε κόσμε, τζάμπα είναι»). Και μεταξύ μας, αυτό είναι και το σωστό. Αλίμονο αν συντηρούνταν οργανισμοί οι οποίοι δεν παρέχουν καλές υπηρεσίες σε εύλογο κόστος. Αυτό μπορεί να συνέβαινε μέχρι σήμερα αλλά ευτυχώς θα είναι όλο και περισσότερο δύσκολο να συνεχίσει να συμβαίνει και στο μέλλον.
 Unknown 8 Ιουλίου 2012 - 10:16 π.μ.
 ΕΠΙΤΕΛΟΥΣ ΟΙ ΤΟΥ ΟΑΕΔ ΑΣ ΚΑΤΑΛΑΒΟΥΝ ΟΤΙ ΟΠΩΣ ΚΑΝΟΥΝΕ ΑΥΤΟΙ ΤΗΝ ΔΟΥΛΕΙΑ ΤΟΥΣ ΚΑΛΑ ΕΤΣΙ ΚΑΙ ΟΙ ΥΠΑΛΛΗΛΟΙ ΤΟΥ ΟΕΕ ΚΑΙ ΟΕΚ ΤΗΝ ΚΑΝΑΝΕ ΚΑΙ ΠΟΛΥ ΚΑΛΑ ΜΑΛΙΣΤΑ.ΑΣ ΜΗΝ ΤΡΟΜΑΖΟΥΝ ΤΟΣΟ ΠΟΛΥ ΔΙΟΤΙ ΚΑΝΕΙΣ ΔΕΝ ΕΙΡΘΕ ΜΕ ΤΗΝ ΘΕΛΗΣΗ ΤΟΥ.Ο ΛΟΓΟΣ ΚΛΕΙΣΙΜΑΤΟΣ ΤΩΝ ΟΡΓΑΝΙΣΜΩΝ ΗΤΑΝ ΓΙΑ ΝΑ ΚΑΛΥΦΘΟΥΝ ΑΛΛΕΣ ΑΝΑΓΚΕΣ!!!!!!!!!!!!!!ΚΑΙ ΑΥΤΟ ΤΟ ΞΕΡΟΥΝ ΟΛΟΙ ΠΟΛΥ ΚΑΛΑ.ΟΣΟΝ ΑΦΟΡΑ ΓΙΑ ΤΗ ΜΕΙΩΣΗ ΤΟΥ ΕΡΓΑΣΙΑΚΟΥ ΚΟΣΤΟΥΣ ΠΟΥ ΑΝΑΦΕΡΕΙΣ, ΜΠΟΡΕΙΣ ΝΑ ΜΑΘΕΙΣ ΑΠΟ ΤΗΝ ΙΔΙΩΤΙΚΗ ΕΤΑΙΡΕΙΑ ΠΟΥ ΚΑΝΕΙ ΤΟΝ ΕΛΕΓΧΟ ΟΤΙ ΟΙ ΥΠΑΛΛΗΛΟΙ ΤΩΝ ΔΥΟ ΟΡΓΑΝΙΣΜΩΝ ΕΧΟΥΝΕ ΚΑΙ ΘΑ ΜΕΙΩΘΟΥΝ ΠΑΝΩ ΑΠΟ ΤΟΥΣ ΜΙΣΟΥΣ.ΚΑΝΕΤΕ ΠΡΩΤΑ ΚΑΛΑ ΕΣΕΙΣ ΜΕ ΤΙΣ ΣΧΟΛΕΣ ΣΑΣ ΔΙΟΤΙ ΕΜΕΙΣ ΚΑΝΑΜΕ ΑΥΤΟ ΠΟΥ ΕΠΡΕΠΕ ΠΡΟ ΜΝΗΜΟΝΙΟΥ (ΓΚΑΓΚΑ?)ΟΣΟΝ ΑΦΟΡΑ ΓΙΑ ΤΟΥΣ ΥΠΑΛΛΗΛΟΥΣ ΠΟΥ ΣΥΜΦΩΝΟΥΝ ΜΕ ΤΟ ΚΛΕΙΣΙΜΟ ΔΕΝ ΕΝΔΙΑΦΕΡΘΗΚΑΝ ΝΑ ΠΑΡΟΥΝ ΓΙΑΤΙ ΙΣΩΣ ΠΑΙΡΝΑΝ ΠΟΛΛΑ ΑΠΟ ΤΟΝ ΕΡΓΟΔΟΤΗ ΤΟΥΣ ΓΙΑΤΙ ΕΜΕΙΣ ΒΛΕΠΑΜΕ ΠΟΛΥ ΚΑΛΑ ΠΟΣΗ ΑΝΑΓΚΗ ΕΙΧΑΝ ΚΑΠΟΙΟΙ ΑΥΤΕΣ ΤΙΣ ΠΑΡΟΧΕΣ .ΑΛΛΩΣΤΕ ΟΠΩΣ ΘΑ ΞΕΡΕΙΣ Η ΕΠΙΤΕΛΟΥΣ ΜΑΘΕΤΟ ΟΤΙ ΟΙ ΕΙΣΦΟΡΕΣ ΑΠΟ ΤΟΥΣ ΕΡΓΑΖΟΜΕΝΟΥΣ ΔΕΝ ΚΑΤΑΡΓΗΘΗΚΑΝ (ΓΚΑΓΚΑ!)ΚΑΤΑΡΓΗΘΗΚΑΝ ΓΙΑ ΤΟΥΣ ΕΡΓΟΔΟΤΕΣ. ΑΥΤΑ ΜΕ ΑΓΑΠΗ ΚΑΙ ΟΣΟ ΓΙΑ ΤΟ ΓΚΑΓΚΑ ΕΙΝΑΙ ΑΠΟ ΕΚΝΕΥΡΙΣΜΟ ΑΛΛΑ ΘΑ ΤΟ ΚΑΤΑΛΑΒΕΙΣ ΟΤΑΝ ΚΟΝΤΟΣ ΨΑΛΜΟΣ ΘΑ ΧΤΥΠΗΣΕΙ ΚΑΙ ΤΗ ΔΙΚΗ ΣΟΥ ΠΟΡΤΑ Η ΑΝΑΣΦΑΛΕΙΑ!!!!!!!!!!ΑΥΤΑ ΜΕ ΕΝΔΙΑΦΕΡΩΝ ΓΙΑΤΙ ΕΓΩ ΘΑ ΣΥΝΤΑΞΙΟΔΟΤΗΘΩ ΑΛΛΑ ΜΕ ΝΟΙΖΕΙ ΚΑΙ ΓΙΑ ΟΛΟΥΣ ΤΟΥΣ ΥΠΟΛΟΙΠΟΥΣ ΟΕΕ ΚΑΙ ΟΕΚ ΠΟΥ ΔΕΝ ΘΑ ΣΟΥ ΑΡΕΣΕΙ? ΦΙΛΕ ΜΟΥ!!! ΑΛΛΑ ΚΑΝΑΝΕ ΠΟΛΥ!!!!!!!!!!!!ΚΑΛΑ!!!!!!!!!!!!!!!!ΤΗ ΔΟΥΛΕΙΑ ΤΟΥΣ (Ο ΟΕΕ ΕΙΧΕ ΑΠΟΘΕΜΑ ΓΙΑ 3 ΧΡΟΝΙΑ ΑΥΤΑ ΤΟΥΣ ΛΕΙΠΑΝΕ!!! ΚΑΙ ΓΙΑ ΝΑ ΚΑΛΥΨΟΥΝ ΤΟ ΙΚΑ!!! ΠΟΥ ΧΡΩΣΤΑΓΕ ΣΤΟΥΣ ΟΡΓΑΝΙΣΜΟΥΣ ΤΙΣ ΕΙΣΦΟΡΕΣ ΤΩΝ ΕΡΓΑΖΟΜΕΝΩΝ-ΕΡΓΟΔΟΤΩΝ) ΚΑΙ ΘΑ ΣΥΝΕΧΙΣΟΥΝΕ ΝΑ ΤΗΝ ΚΑΝΟΥΝ ΑΠΟ ΟΠΟΙΟ ΜΕΤΕΡΙΖΙ ΚΑΙ ΝΑ ΒΡΙΣΚΟΝΤΑΙ.ΑΛΛΩΣΤΕ ΓΙΑΤΙ ΤΡΟΜΑΖΕΙΣ ΜΕ ΤΟ (ΔΙΑ ΒΙΟΥ ΜΑΘΗΣΗΣ) ΘΑ ΕΞΥΠΗΡΕΤΕΙ Ο ΟΑΕΔ ΚΑΙ ΑΛΛΕΣ ΑΝΑΓΚΕΣ ΟΠΟΤΕ ΙΣΩΣ ΝΑ ΜΑΣ ΧΡΕΙΑΖΕΤΑΙ ΚΑΙ ΝΑ ΜΑΣ ΧΡΗΣΙΜΟΠΟΙΗΣΕΙ!!! ΕΣΥ ΓΙΑΤΙ ΑΝΗΣΥΧΕΙΣ?ΜΗΠΩΣ ΦΟΒΑΣΑΙ ΚΑΤΙ ΑΛΛΟ?
 Ανώνυμος 10 Ιουλίου 2012 - 1:38 π.μ.
 Νομίζω πως η παραπάνω τοποθέτηση επιβεβαιώνει πλήρως το συλλογισμό του αρχικού κειμένου. Οι υπάλληλοι του ΟΕΕ-ΟΕΚ τείνουν να απαντούν σε ερωτήματα που ουδέποτε τέθηκαν! Και αυτό είναι πρωτίστως εις βάρος τους διότι αποδυναμώνει τη διαπραγματευτική τους θέση.
 Αν διαβάσει κανείς το Μνημόνιο θα διαπιστώσει ξεκάθαρα πως το κλείσιμο των ΟΕΚ-ΟΕΕ δεν εντάσσεται στο πλαίσιο αναδιάρθρωσης του δημόσιου τομέα, περιορισμού των δαπανών και μείωσης του προσωπικού (μέρος A. Fiscal Policy).
 Αντιθέτως, εμπεριέχεται στην ενότητα με τίτλο E. Structural Reforms (μαζί


text:
με τις μειώσεις στους κατώτατους μισθούς, την αλλαγή στο καθεστώς της διαιτησίας, την κατάργηση της μετενέργειας κτλ). Εν προκειμένω, το ζητούμενο είναι η βελτίωση της ανταγωνιστικότητας των επιχειρήσεων μέσω της μείωσης του εργασιακού κόστους. Μέρος του κόστους αυτού ήταν και οι εισφορές υπέρ ΟΕΚ-ΟΕΕ οι οποίες και καταργήθηκαν (adjustment to non-wage labor costs). Και συνακόλουθα καταργήθηκαν και οι δυο Οργανισμοί. Παρεμπιπτόντως, η λογική αυτή μπορεί να οδηγήσει και στην κατάργηση (ή έστω συρρίκνωση) και του ΟΑΕΔ αν κριθεί ότι οι σχετικές εισφορές υπέρ ΟΑΕΔ είναι υψηλές.
 Κατά συνέπεια, είναι αδιάφορο το αν οι δύο φορείς επιβάρυναν τον κρατικό προϋπολογισμό, αν είχαν ή όχι πλεονάζον προσωπικό, αν οι υπάλληλοι ήταν εργατικοί κτλ. Δεν τέθηκαν τέτοια ερωτήματα. Δεν ήταν αυτό το σκεπτικό της κατάργησης και δεν έχει νόημα να αντιπροβάλλονται ανάλογα επιχειρήματα στη διαπραγμάτευση. Μια τέτοια στρατηγική είναι καταδικασμένη να αποτύχει όπως απέτυχαν πολλές άλλες απόπειρες άστοχης επαναδιαπραγμάτευσης.
 Αν κάτι θα μπορούσε να υποστηριχτεί με λογικά επιχειρήματα αυτό μάλλον θα ήταν η προσωρινή διατήρηση των δύο οργανισμών (χρηματοδοτούμενων από τις εναπομείναντες εισφορές των εργαζομένων και τον κρατικό προϋπολογισμό) μέχρι να ολοκληρωθεί η προβλεπόμενη από το μνημόνιο αξιολόγηση του συνόλου των κοινωνικών παροχών. Εν συνεχεία, και στο βαθμό που κάποιες από τις σχετικές παροχές κρίνονταν κοινωνικά αναγκαίο να διατηρηθούν παρά τους δημοσιονομικούς περιορισμούς, θα αποφασίζονταν η μορφή της οργανωτικής (ανα)διάρθρωσης των φορέων που τελικά θα τις παρείχαν.
 Ανώνυμος 10 Ιουλίου 2012 - 9:38 π.μ.
 Η απάντηση που δέχθηκες από κάποιον υπάληλλο του πρώην ΟΕΕ δεν είχε τόσο να κάνει με το το κεφάλαιο που αναφέρεται στο Structural Reforms αλλά κυρίως με ορισμένες αναφορές σου όπως: "Επίσης, πολλοί εργαζόμενοι δεν είναι καθόλου αντίθετοι στην κατάργησή τους διότι ενώ πλήρωναν για δεκαετίες εισφορές ποτέ δεν έλαβαν κάποια παροχή (σε αντίθεση για παράδειγμα με τους ίδιους τους υπαλλήλους των ΟΕΚ, ΟΕΕ, Υπουργείου Εργασίας που συχνά λάμβαναν παροχές όπως εισιτήρια για θέατρα χωρίς να είναι δικαιούχοι)".
 Επειδή δεν γνωρίζεις και δεν οφείλεις να γνωρίζεις, οι παροχές που ελάμβαναν οι υπάλληλοι του ΟΕΕ ήταν κατόπιν Υπουργικής Απόφασης το δε ύψος τους κατόπιν απόφασης του εκάστοτε Δ.Σ. Άρα δεν τις παίρναμε από την πίσω πόρτα όπως υπαινίσεσσαι εμμέσως πλην σαφώς. Οι δε εργαζόμενοι που υποτίθεται ότι συμφωνούν με το κλείσιμο του ΟΕΕ να μου επιτρέψεις να σου πω είναι το ποσοσστό εκείνο πού γνώρισε την ύπαρξη του ΟΕΕ όταν αυτός έγινε γνωστός από τα κανάλια σε μια περίοδο που η τότε κυβέρνηση είχε τεχνιέντως καλλιεργήσει την κόντρα μεταξύ ιδιωτικών και δημοσίων υπαλλήλων. Θα πρέπει επίσης να σε πληροφορήσω ότι το ποσοστό της παρακράτησης υπέρ Εγρατικής Εστίας στον μισθό τους ήταν και συνεχίζει να είναι τόσο μικρό ώστε σε όλο τους τον εργασιακό βίο να το είχαν καρπωθεί ανταποδωτικά το πολύ με 3 παροχές. Και φυσικά μόνο για ανταποδοτικές παροχές μπορούμε να μιλάμε.
 Επειδή δε αρέσκεσαι να μιλάς για εργασιακό κόστος θα πρέπει να σε πληροφορήσω ότι η εισφορά υπέρ Εστίας όχι μόνο ήταν σταγόνα στον ωκεανό ΑΛΛΑ ουδέποτε σταμάτησε να καταβάλεται παρότι έκλεισε ο Οργανισμός. Για μείωση του εργασιακού κόστους οι "πολύξεροι" μνημονιακοί και μη θα πρέπει να την


text:
αναζητήσουν αλλού και με άλλους τρόπους. Αλλά τέλος πάντων...
 Με όλη την εκτίμηση, θα σου πρότεινα να μην αναλύεις πράγματα που δεν γνωρίζεις, πολλώ δεν μάλλον να βγάζεις αυθαίρετα συμπεράσματα περί "αποδυνάμωσης διαπραγματευτικών θέσεων", γιατί όταν θα φτάσει η ώρα της κρίσης και για τον ΟΑΕΔ (όπως σωστά προβλέπεις στην απάντησή σου) τότε οι αναλύσεις δεν θα σώσουν κανέναν. Γιατί όπως λέει ο θυμόσοφος λαός: "Όσοι είναι έξω από το χορό πολλά τραγούδια ξέρουν...".
 Τελειώνοντας ελπίζω να κατάλαβες ότι η παραπάνω αναφορά μου έχει να κάνει κυρίως με επιλεγμένες αναφορές σου στην 1η σου ανάρτηση και όχι τόσο με την 2η στην οποία όντως περιγράφεις ένα πιθανό μοντέλο διαπραγμάτευσης για την διατήρηση μέρους των παροχών το οποίο όμως λιγότεο ή περισσότερο είχε ήδη προαποφασιστεί από το περασμένο καλοκαίρι και όλοι κινούμασταν στην σφαίρα της ενσωμάτωσης με τον ΟΕΚ και την δημιουργία του νέου φορέα!!!
 Ευχαριστώ προκαταβολικά τον διαχειριστή για την φιλοξενία της δημοσίευσής μου.
 Ανώνυμος 11 Ιουλίου 2012 - 1:43 π.μ.
 Οι υπάλληλοι της Βουλής θεωρούν φυσιολογικό (και νόμιμο) τα έσοδα από τη μίσθωση χώρων της Βουλής (που αποτελεί δημόσια περιουσία) να μην τα λαμβάνει το Ελληνικό Δημόσιο (δηλαδή ο ιδιοκτήτης) αλλά οι ίδιοι!
 Γενικά στο Δημόσιο, αρκετά πράγματα μπορεί να είναι νόμιμα (ή νομότυπα), δεν είναι όμως και ηθικά. Η λήψη παροχών χωρίς να έχουν προηγηθεί εισφορές είναι ένα από αυτά. Παρεμπιπτόντως, από μόνη της η παραδοχή αυτή αίρει το επιχείρημα περί δήθεν ανταποδοτικότητας των παροχών. Πώς δηλαδή είναι ανταποδοτική μια παροχή για την οποία δεν έχουν καταβληθεί εισφορές;
 Αλλά, ακόμα και αν παραβλέψουμε τη συγκεκριμένη περίπτωση, ανταποδοτικότητα σημαίνει ότι λαμβάνεις κάτι ίσης αξίας με αυτό που έχεις πληρώσει (πχ ένα ιδιωτικό συνταξιοδοτικό πρόγραμμα είναι ανταποδοτικό). Οι παροχές των ΟΕΚ-ΟΕΕ (και του ΟΑΕΔ φυσικά) δεν είναι ανταποδοτικές αλλά χορηγούνται κατά βάση με κοινωνικά κριτήρια. Η Πολιτεία, δηλαδή, κρίνει ότι σε ορισμένα αγαθά (όπως στέγαση, ποιοτική ψυχαγωγία, αναψυχή) πρέπει να έχουν πρόσβαση και άτομα που οι οικονομικές τους δυνατότητες δεν τους το επιτρέπουν. Αυτή είναι και η ουσία των κοινωνικών παροχών και του κοινωνικού κράτους εν γένει: να βοηθάει τους ασθενέστερους μέσω αναδιανεμητικών πολιτικών (αν το πετυχαίνει είναι άλλο θέμα). Μια κοινωνική παροχή, λοιπόν, εξ ορισμού ΔΕΝ είναι ανταποδοτική. Διότι αν ήταν ανταποδοτική δεν θα ήταν κοινωνική. Αντιθέτως, θα ισοδυναμούσε με την αγορά μιας υπηρεσίας όπως συμβαίνει στις συνήθεις ιδιωτικές συναλλαγές. Το ότι λοιπόν δεν κέρδιζαν όλοι οι εργαζόμενοι από τις παροχές των ΟΕΚ-ΟΕΕ είναι αυτονόητο. Έτσι γίνεται σε όλες τις αναδιανεμητικού χαρακτήρα κοινωνικές παροχές. Το θέμα είναι κατά πόσον αυτοί που επωφελούνταν ήταν πράγματι και οι έχοντες τη μεγαλύτερη ανάγκη.
 Η μόνη έννοια οιονεί «ανταποδοτικότητας» που μπορεί αποδοθεί σε κάποιες κοινωνικές παροχές είναι πως από τη στιγμή που ο υπόχρεος καταβάλλει εισφορές κατοχυρώνει ένα έστω θεωρητικό δικαίωμα στη λήψη μιας κάποιας παροχής. Δεν μπορεί δηλαδή να υποχρεώνεσαι να πληρώνεις κάτι χωρίς έστω την υπό προϋποθέσεις δυνατότητα λήψης παροχής (διότι τότε δεν πρόκειται πλέον για εισφορά αλλά για φόρο). Υπό την έννοια αυτή, η παρούσα κατάσταση όπου οι εργαζόμενοι εξακολουθούν να πληρώνουν εισφορές χωρίς να υπάρχει καμία δυνατότητα λήψης παροχών


text:
είναι κατά βάση παράνομη. Είτε θα πρέπει να καταργηθούν και οι εισφορές του εργαζόμενου, είτε να συνεχιστεί η χορήγηση κάποιων παροχών (είτε να καταργηθεί η εισφορά υπέρ ΟΕΚ-ΟΕΕ και να αυξηθεί αντίστοιχα η εισφορά υπέρ ΙΚΑ!).
 Δεδομένου, λοιπόν, πως ούτε οι εισφορές των εργαζομένων καταργήθηκαν (ούτε καν του εργοδότη αλλά αυτό προβλέπεται να γίνει στη δεύτερη φάση) ούτε έχει γίνει κάποια αξιολόγηση του συνόλου των κοινωνικών παροχών, η πλήρης κατάργηση των ΟΕΚ-ΟΕΕ και των παροχών τους είναι μάλλον βεβιασμένη. Για παράδειγμα, ποια λογική επέβαλλε την κατάργηση του κοινωνικού τουρισμού μέσω του ΟΕΕ αλλά τη διατήρηση των προγραμμάτων κοινωνικού τουρισμού του ΕΟΤ και του ΟΓΑ? Ένας Θεός ξέρει! (ίσως επίσης και ο επί έξι συναπτές θητείες εκλεγμένος πρόεδρος των Πανελλήνιας Ομοσπονδίας Προσωπικού Οργανισμών Κοινωνικής Πολιτικής...).
 Σε κάθε περίπτωση, η στρατηγική της συγχώνευσης των δύο οργανισμών είχε υιοθετηθεί ως απάντηση στο πρόβλημα του περιορισμού του κράτους και της μείωσης των δαπανών (εξού και τα επιχειρήματα περί αυτοχρηματοδοτούμενων παροχών, μη επιβάρυνσης του κρατικού προϋπολογισμού κτλ). Το να ακολουθείται η ίδια στρατηγική τώρα που το πρόβλημα είναι η μείωση του μη-μισθολογικού κόστους δεν μου φαίνεται καλή ιδέα. Σε κάθε περίπτωση, πάντως, αυτά θα κριθούν από το αποτέλεσμα (και προς το παρόν το αποτέλεσμα είναι αρνητικό). Χωρίς βέβαια αυτό να σημαίνει πως η τελική έκβαση θα καθοριστεί αποφασιστικά από τη στρατηγική που θα ακολουθηθεί. Περισσότερο είναι θέμα πολιτικής βούλησης. Αν και βασικά, ούτε θέμα (αυθαίρετης) πολιτικής βούλησης θα έπρεπε να είναι αλλά προϊόν ορθολογικής ιεράρχησης των κοινωνικών αναγκών σε περιβάλλον δημοσιονομικής στενότητας και αναζήτησης των δικαιότερων τρόπων χρηματοδότησής τους.
 Ανώνυμος 13 Ιουλίου 2012 - 11:59 π.μ.
 Οι υπάλληλοι της Βουλής μπορούν να ζητούν οτιδήποτε και ενίοτε να παίρνουν αυτά που ζητούν. Αλλά είναι "άλλη ράτσα υπαλλήλων" και δεν συγκρίνονται με τους υπόλοιπους.
 Η κουβέντα μεταξύ νόμιμου - νομότυπου - ηθικού δεν χωράει στις σελίδες ενός ιστολογίου. Εντούτοις απετέλεσε θέμα συζήτησης πολλών μηνών πριν από 4 χρόνια!
 Και πολύ ορθά χορηγούνται με κοινωνικά κριτήρια και έτσι θα έπρεπε να είναι χωρίς όμως να σημαίνει ότι παροχές είναι μόνο ο ΚΤ. Υπήρχαν και άλλες εξίσου σημαντικές βλ. Βιβλία, Θέατρα, 7ήμερες έκδρομες τα οποία δεν είχαν οικονομικούς περιορισμούς και μπορούσε οιοσδήποτε να συμμετέχει. Με την έννοια, αυτή όπως ανέφερα και στην προηγούμενη ανάρτηση μου, ο καθένας θα μπορούσε ανταποδοτικά να "εισπράξει" σε υπηρεσία αυτό που του παρακρατείτο.
 Εννοείται φυσικά ότι όποιος δεν καταβάλει δεν δικαιούται και φυσικά υπονοείς τους υπαλλήλους του ΟΕΕ αλλά πριν το κάνεις αυτό θα πρέπει να σκεφτείς αν στον ΟΑΕΔ οι υπάλληλοι καρπούντο μόνο όσα θα έπρεπε και ΤΙΠΟΤΕ παραπάνω. Αν ισχύει αυτό τότε συμφωνώ μαζί σου. Αν όχι, τότε θα πρέπει να σκεφτείς πριν κατηγορήσεις μια ομάδα υπαλλήλων.
 Είναι δεδομένο ότι η κατάργηση των Οργανισμών ήταν βεβιασμένη κίνηση. Από την άλλη πλευρά όμως τι έγινε και γίνεται σωστά τον καιρό αυτό. Ούτε καν η μεταφορά του προσωπικού στον ΟΑΕΔ δεν ήταν ορθή με αποτέλεσμα όλα αυτά τα παρατράγουδα που φυσικά έχουν αρνητικό αντίκτυπο πρωτίστως στους μεταφερόμενους υπαλλήλους.
 Στο σημείο αυτό θα πρέπει να σου θυμίσω ότι όλοι οι μεταφερόμενοι έχουν να πληρωθούν υπερωρίες


text:
από το Μάρτιο. Αυτό από μόνο του δημιουργεί ανισότητες μεταξύ υπαλλήλων του ίδιου φορέα που παράγουν το ίδιο έργο. Φυσικά κάτι τέτοιο θα μπορούσε εύκολα να λυθεί με μια ΥΑ αλλά ακόμα και εδώ μπαίνουν γραφειοκρατικά εμπόδια.
 Δυστυχώς αγαπήτε φίλε και συνάδελφε η πολιτική βούληση καθιστά ομήρους αρκετούς από μας με το πρόσχημα των (αλλαγών???) που πρέπει να γίνουν στην χώρα. Κανείς δεν είπε να μην γίνουν αλλάγες. Να γίνουν όμως σωστά, αξιοκρατικά και προπαντώς μετά από διάλογο και συναίνεση.
 ΠΟΛΥ ΩΡΑΙΑ ΙΔΕΑ ! ΝΑ ΔΩΣΟΥΜΕ ΣΤΟΥΣ ΙΔΙΩΤΕΣ ΤΗΝ ΑΠΑΣΧΟΛΗΣΗ , ΙΣΩΣ ΚΑΙ ΤΗΝ ΑΣΦΑΛΙΣΗ ! ΕΙΝΑΙ ΕΞ ΑΛΛΟΥ ΓΝΩΣΤΟ ΠΟΣΟ ΕΝΔΙΑΦΕΡΕΤΑΙ Ο ΙΔΙΩΤΙΚΟΣ ΤΟΜΕΑΣ ΝΑ ΑΡΠΑΞΕΙ ΟΣΑ ΠΕΡΙΣΣΟΤΕΡΑ ΜΠΟΡΕΙ ( ΠΑΝΤΑ ΜΕ ΚΟΙΝΩΝΙΚΗ ΕΥΑΙΣΘΗΣΙΑ ).γΙΑ ΤΗΝ ΚΑΛΥΤΕΡΗ ΕΞΥΠΗΡΕΤΗΣΗ ΤΟΥ ΑΣΦΑΛΙΣΜΕΝΟΥ , ΠΑΝΤΑ.
 ΑΛΗΘΕΙΑ ΕΧΕΙ ΜΙΛΗΣΕΙ ΠΟΤΕ ΚΑΝΕΙΣ ΜΕ ΙΔΙΩΤΙΚΟ ΓΡΑΦΕΙΟ ΕΥΡΕΣΕΩΣ ΕΡΓΑΣΙΑΣ ? ΣΟΥ ΠΑΙΡΝΟΥΝ 250 ΕΥΡΩ ΚΑΙ ΜΕΤΑ ΣΟΥ ΛΕΝΕ ΟΤΙ ΣΟΥ ΒΡΗΚΑΝ ΔΟΥΛΕΙΑ , ΣΑΝ ΕΡΓΑΤΗ ΣΤΗΝ ΓΕΡΜΑΝΙΑ !!!
 Ανώνυμος 8 Ιουλίου 2012 - 8:08 μ.μ.
 "Ο ΟΑΕΔ ΔΕΝ ΠΑΡΕΧΕΙ ΑΠΟ ΤΙΣ ΗΛΕΚΤΡΟΝΙΚΕΣ ΣΕΛΙΔΕΣ ΤΟΥ ΑΝΑΖΗΤΗΣΗ ΘΕΣΕΩΝ ΕΡΓΑΣΙΑΣ Ή ΑΝΕΡΓΩΝ ΕΝΩ ΟΙ ΙΔΙΩΤΕΣ ΤΑ ΠΑΡΕΧΟΥΝ".ΠΑΡΑΘΕΤΩ ΠΑΡΑΚΑΤΩ ΟΛΕΣ ΤΙΣ ΑΓΓΕΛΙΕΣ ΕΝΟΣ ΜΕΓΑΛΟΥ ΙΔΙΩΤΙΚΟΥ ΓΡΑΦΕΙΟΥ ΕΥΡΕΣΗΣ ΕΡΓΑΣΙΑΣ.
 3. Ζητούνται καμαριέρες - λαντζιέρες για ξενοδοχεία σε νησιά, παρέχεται
 διαμονή - διατροφή, μισθός και ΙΚΑ.
 6. Ζητούνται αγόρια για θέση reception. Γνώση αγγλικών απαραίτητα. Για καλοκαιρινή σεζόν, παρέχεται διαμονή, διατροφή, μισθός συν (+) ασφάλεια (Ι.Κ.Α.)
 7. Ζητούνται άτομα για βενζινάδικο, 8ωρη εργασία, μισθός + ασφάλεια. Για περισσότερες πληροφορίες επικοινωνήστε μαζί μας.
 8. «Ζητείται κυρία από Πολωνία, 25-40 ετών με γνώσεις Ελληνικών, Αγγλικών και Η/Υ για δουλειά γραφείου.»
 ΑΥΤΕΣ ΕΙΝΑΙ ΟΙ "ΕΥΚΑΙΡΙΕΣ" ΠΟΥ ΠΡΟΣΦΕΡΕΙ Ο ΙΔΙΩΤΗΣ !!!!
 Την ποιότητα των θέσεων εργασίας που προσφέρονται δεν την καθορίζει ούτε ο ιδιώτης ούτε ο ΟΑΕΔ αλλά οι ανάγκες της αγοράς.
 Επομένως, το θέμα, εν προκειμένω, είναι ποιος κάνει αποτελεσματικότερη σύζευξη των υπαρχόντων θέσεων με τους ενδιαφερόμενους ανέργους. Και ο ΟΑΕΔ σε αυτό τον τομέα δεν κάνει σχεδόν τίποτα. Αυτή είναι μια εντυπωσιακή έλλειψη και η Ομοσπονδία αντί να σκέφτεται πώς θα την αντιμετωπίσει ασχολείται με το πώς θα απαγορευτεί στους ιδιώτες να καλύψουν το κενό λόγω δήθεν αντισυνταγματικότητας!
 Υ.Γ. Αν πάντως κάποιος αναζητά πιο γκλαμουράτες θέσεις από μάγειρες και σερβιτόρους στις οποίες εξειδικεύεται το ανωτέρω ΙΓΣΕ μπορεί να τις βρει σε άλλες (ιδιωτικές πάντα) ιστοσελίδες. Ενδεικτικά αλίευσα τα παρακάτω από γνωστή ιστοσελίδα του χώρου:
 1) Η GENIKI BANK, μέλος του Ομίλου της SOCIETE GENERALE, ενός από τους δυναμικότερους χρηματοοικονομικούς Ομίλους στην Ευρώπη, αναζητά ικανό στέλεχος για την κάλυψη θέσης Επικεφαλής Μονάδας Διαχείρισης Ενεργητικού- Παθητικού.
 Κωδ. ALM 01: Επικεφαλής Μονάδας Διαχείρισης Ενεργητικού - Παθητικού (ALM).
 2) Ο ΟΜΙΛΟΣ ΤΟΥ ΙΑΤΡΙΚΟΥ ΑΘΗΝΩΝ
 Ζητεί ΔΙΕΥΘΥΝΤΗ ΛΟΓΙΣΤΗΡΙΟΥ (Ref. Code AM 12)
 ΓΙΑ ΤΟ ΙΑΤΡΙΚΟ ΔΙΑΒΑΛΚΑΝΙΚΟ ΘΕΣΣΑΛΟΝΙΚΗΣ (ΥΠΕΡΣΥΓΧΡΟΝΗ ΝΟΣΗΛΕΥΤΙΚΗ ΜΟΝΑΔΑ).
 3) INTRASOFT International, a leading European IT solutions provider, is seeking professionals for its Athens Branch to cover the following openings:
 Senior Analyst/ Developer - Oracle Forms (Athens Branch)
 (Ref. DG1/OFRM).
 4) Η ΜΥΤΙΛΗΝΑΙΟΣ Α.Ε. - Όμιλος Επιχειρήσεων, ένας από τους μεγαλύτερους Βιομηχανικούς Ομίλους της Ελλάδας με δραστηριοποίηση στους τομείς της Μεταλλουργίας και Μεταλλείων, της Ενέργειας και των Έργων


text:
EPC, επιθυμεί να στελεχώσει την παρακάτω θέση εργασίας:
 SYSTEM ADMINISTRATOR (Κωδικός SAD-0212).
 Ανώνυμος 9 Ιουλίου 2012 - 8:12 μ.μ.
 Αφού οι ιδιωτικοί υπάλληλοι εντόπισαν τον εχθρό στους δημόσιους,και κάμποσοι από τους ντόπιους εργάτες,στους ξένους,έρχεται κάποιος(κάποιοι;)δημόσιοι υπάλληλοι(;),
 να εντοπίσουν ως πρόβλημα και τους εποχικούς!
 Επειδή λέει,συνεργοδότης τους είναι ο ΟΑΕΔ!!
 Εγώ λέω να μην έχουν ΚΑΝΕΝΑ εισόδημα οι ωρομίσθιοι δάσκαλοι το καλοκαίρι,ΚΑΝΕΝΑ εισόδημα οι δασοπυροσβέστες το χειμώνα,KANENA εισόδημα οι ξενοδοχοϋπάλληλοι 10 μήνες το χρόνο.
 Άκουσα κάποιον να λέει πως ίσως το καλύτερο θα ήταν ΟΛΟΙ να έχουν ΕΡΓΑΣΙΑ 12 μήνες το χρόνο,και αξιοπρεπές εισόδημα,αλλά αυτά είναι αριστερίστικες μ...κίες.
 Οι δε μικρομεσαίοι,ελεύθεροι επαγγελματίες ας πρόσεχαν κι ας μην άκουγαν τις παπαριές περί ισχυρής Ελλάδας της ΟΝΕ τα προηγούμενα 15 χρόνια.Κι εμείς να προσέχουμε όταν περνάμε κάτω απ τα μπαλκόνια,γιατί πέφτουν πολλοί απο δάφτους και θα μας έρθει κανένας στο κεφάλι.
 Αν και τώρα που το σκέφτομαι,
 όσο περισσότεροι αυτοκτονήσουν,
 ψοφήσουν από την πείνα,
 ή μαχαιρωθούν από τα καλόπαιδα της ΧΑ,
 τόσο μεγαλύτερο εισόδημα για μας τους υπόλοιπους.χε,χε..
 Και πάνω απ όλα,ποτέ μην αναζητήσουμε το πρόβλημα στους πλούσιους.Πάντα οι φτωχοί μεταξύ μας.
 Π.ΚΑΠ. Περιστέρι
 Ανώνυμος 14 Ιουλίου 2012 - 6:04 μ.μ.
 14/7/2012 απο κρητη η ανεργια παιδια ειναι ανυποφορη διοτι αν δεν υπαρχουν χρηματα πος θα κοινηθει η αγορα?δεν θα μπορεσουμε για πολυ να κρατησομε τα νοικοκυρια μας τα σπιτια μας χρειαζονται για να συντηρητηουν λεφτα οι ανθροποι για να επιβιωσομε λεφτα οποτε πρεπει να βοηθισουν τισ γυναικεσ που καθονται στα σπιτια να δοσουν καποιο επιδομα γιατι υπαρχουν πολλες που ασχολουνται με το νοικοκυριο πια του σπιτιου μιασ και δεν υπαρχουν δουλειες και για αυτεσ που δουλευαν
 Ανώνυμος 30 Ιουλίου 2012 - 5:56 μ.μ.
 παιδια συγνωμη για το ασχετο της ερωτησης. γνωριζτε ποτε πιστωνεται φετος το επιδομα αδειας?
 Ανώνυμος 30 Ιουλίου 2012 - 9:43 μ.μ.
 Αν εννοείς για το ταμείο ανεργίας, δεν προβλέπεται επίδομα αδείας.
 Μόνο δώρο Πάσχα και Χριστούγεννα.
 takis 22 Ιουλίου 2013 - 11:07 μ.μ.
 ξέρει κανείς τι έχει γίνει με το πρόγραμμα επιδότησης των νέων ελευθέρων επαγγελματιών (με 10,000 € );
 Ανώνυμος 24 Ιουλίου 2013 - 5:19 μ.μ.
 Ανώνυμος 19 Αυγούστου 2014 - 10:41 π.μ.
 Ενα απλο σχολιο για καποιους υπαλληλους του ΟΑΕΔ οι οποιοι εχουν σχεση με υπηρεσιες που βγαζουν τις μισθοδοσιες για διαφορα προγραμματα,κοινοφελη και οχι μονο..Ειναι παντελως αδιαφοροι στην εργασια τους,και καθυστερουν τους αμοιρους εργαζομενους που καθυστερουν να πληρωθουν,απο 10 ημερες και πανε μεχρι και 25 μερες ενω οι ιδιοι ειναι πληρωμενοι..Λυπαμαι που το λεω ετσι ,αλλα καμμια αλλυλεγυη σε τετοιους υπαλληλους...ερχεται η ωρα που θα πανε και αυτοι οπως και πολλοι αλλοι ανθρωποι πηγαν σπιτια τους...
 κατερίνα 8 Οκτωβρίου 2016 - 4:03 μ.μ.
 έχω κάνει αίτηση για τακτικό επίδομα ανεργίας στις 4/9/16, γνωρίζετε πότε θα πάρω τα πρώτα χρήματα;


text:
Χρηματιστήριο Αξιών Αθηνών: April 2010
 S&P: Σε CreditWatch 11 ελληνικά RMBS
 Σε CreditWatch negative τοποθέτησε η Standard & Poor ́s Ratings Services 11 δομημένα ελληνικά χρηματοοικονομικά προϊόντα (RMBS). Όπως αναφέρει σε ανακοίνωσή του, η κίνηση αυτή οφείλεται στην υποβάθμιση της μακροπρόθεσμης πιστοληπτικής ικανότητας της Ελλάδας σε “BB+” από “BBB+” με αρνητικό outlook. Τα προϊόντα που τοποθετούνται σε CreditWatch negative είναι: Anaptyxi 2006-1 PLC EUR2.25 Billion Daneion 2007-1 PLC EUR2.5 Billion Byzantium Finance PLC EUR252.5 Million Estia Mortgage Finance PLC EUR750 Million Kion Mortgage Finance PLC EUR600 Million Lithos Mortgage Financing PLC EUR1 Billion Themeleion II Mortgage Finance PLC EUR750 Million Themeleion III Mortgage Finance PLC EUR1 Billion Due 2043 Themeleion IV Mortgage Finance PLC EUR1.555 Billion Pisti 2010-1 PLC EUR956.3 Million Series 2010-1 Αντίθετα δεν επηρεάζεται το: Karta 2005-1 PLC EUR750 Million.http://www.capital.gr/News.asp?id=958960
 Θετικό κλίμα επικράτησε για δεύτερη διαδοχική συνεδρίαση στο Χρηματιστήριο Αθηνών, με το γενικό δείκτη τιμών να κλείνει στις 1.869,99 μονάδες, καταγράφοντας κέρδη 2,22%. Σε εβδομαδιαία βάση ο δείκτης σημείωσε άνοδο 0,65%. Ο τραπεζικός δείκτης έκλεισε, ωστόσο, τελικά με κέρδη 1,68%. Η συνολική αξία των συναλλαγών διαμορφώθηκε στα 335,28 εκατ. ευρώ.
 ΗΠΑ: Πτώση της καταναλωτικής εμπιστοσύνης
 Στις 72,2 μονάδες υποχώρησε η καταναλωτική εμπιστοσύνη τον Απρίλιο στις ΗΠΑ έναντι 73,6 τον Μάρτιο με τον σχετικό δείκτη του πανεπιστημίου Michigan να ξεπερνά τις προσδοκίες των αναλυτών.Συγκεκριμένα ο δείκτης καταναλωτικής εμπιστοσύνης είχε υποχωρήσει στις 69,5 μονάδες στα μέσα Απριλίου για να διαμορφωθεί στο τέλος του μήνα στις 72,2 μονάδεςhttp://www.euro2day.gr/news/world/125/articles/581112/ArticleNewsWorld.aspx
 Τούρκος κεντρικός τραπεζίτης: Η κρίση στην Ελλάδα δεν θα μας επηρεάσει βραχυπρόθεσμα
 «Η κρίση στην Ελλάδα δεν θα επηρεάσει βραχυπρόθεσμα την Τουρκία» δήλωσε ο Διοικητής της Κεντρικής Τράπεζας της Τουρκίας Ντουρμούς Γιλμάζ. «Η Τουρκία ενδέχεται να επηρεασθεί σε δεύτερο ή τρίτο στάδιο» σημείωσε απαντώντας σε ερωτήσεις δημοσιογράφων στην Άγκυρα, όπου παρουσίασε τα στοιχεία για την πορεία του πληθωρισμού στην Τουρκία. Όπως μεταδίδει ο ανταποκριτής του ΑΠΕ-ΜΠΕ στη γειτονική χώρα, ο κ. Γιλμάζ εκτίμησε ότι οι εξελίξεις στην Ελλάδα θα επηρεάσουν κυρίως την Ε.Ε., και έμμεσα μετά τα Βαλκάνια. «Σε δεύτερο και τρίτο στάδιο μπορεί να επηρεασθούν οι εξαγωγές μας» εξήγησε. Επισήμανε πάντως πως «η Ε.Ε. και οι ενδιαφερόμενοι φαίνεται ότι λαμβάνουν τα απαιτούμενα μέτρα» και εξέφρασε την απόψη πως κάθε καθυστέρηση στη λήψη μέτρων, αυξάνει το κόστος της κρίσης. Απαντώντας σε περαιτέρω ερωτήσεις για την υποβάθμιση της δανειοληπτικής ικανότητας της Ισπανίας και της Πορτογαλίας, τόνισε ότι «όλα αυτά δείχνουν για μια ακόμη φορά τη μεγάλη σημασία, που έχει η οικονομική πειθαρχία». «Το μάθημα που πρέπει να πάρουμε εμείς από όλα αυτά είναι ότι θα πρέπει να προστατεύουμε τα οφέλη που εξασφαλίσαμε πληρώνοντας ένα πολύ υψηλό αντίτιμο».http://www.naftemporiki.gr/news/cstory.asp?id=1810258
 Σε υποβάθμιση της πιστοληπτικής αξιολόγησης εννέα ελληνικών τραπεζών ανακοίνωσε πως προχωρά η Moody's Investors Service, επικαλούμενη τη μειωμένη χρηματοοικονομική τους ισχύ και τις περαιτέρω πιέσεις που αναμένεται να δεχθούν εξαιτίας των δυσμενών οικονομικών συνθηκών στη χώρα. Συγκεκριμένα, πρόκειται για τις τράπεζες: Εθνική Τράπεζα [NBGr.AT] , Eurobank [EFGr.AT] Ergasias, Alpha Bank [ACBr.AT] , Τράπεζα Πειραιώς [BOPr.AT] , Emporiki Bank, ATEbank, Geniki, Marfin Egnatia και Attica Bank. Στην ανακοίνωσή του, ο διεθνής οίκος αναφέρει ότι οι υποβαθμίσεις αφορούν στην


text:
αξιολόγηση της χρηματοοικονομικής ισχύος (BFSR) καθώς και στις αξιολογήσεις των καταθέσεων και χορηγήσεων των εν λόγω πιστωτικών ιδρυμάτων.http://www.naftemporiki.gr/news/cstory.asp?id=1810190
 Συμμετοχή των τραπεζών στο πακέτο βοήθειας της Ελλάδας «βλέπει» ο Βεστερβέλε
 Την εκτίμηση ότι ευρωπαϊκές τράπεζες είναι πρόθυμες και θα συνεισφέρουν στο πακέτο βοήθειας της Ελλάδας έκανε σήμερα ο Γερμανός αντικαγκελάριος Γκουίντο Βεστερβέλε. «Εκτιμώ ότι, όπως στη Γερμανία οι τράπεζες θα μοιραστούν τις επιπτώσεις της οικονομικής και χρηματοοικονομικής κρίσης μέσω του πασίγνωστου τραπεζικού τέλους που συμφωνήσαμε στην κυβέρνηση, έτσι και οι ευρωπαϊκές τράπεζες θα θελήσουν να συνεισφέρουν και αυτές και θα το κάνουν», δήλωσε, μιλώντας στο γερμανικό ραδιόφωνο RTL. Πηγή: Reuters Posted by
 FT: Μέτρα λιτότητας 24 δισ. ευρώ για την Ελλάδα
 Σε νέα μέτρα λιτότητας ύψους 24 δισ. ευρώ (32 δισ. δολαρίων) συμφώνησε η Ελλάδα, αναφέρει σημερινό δημοσίευμα των Financial Times, επικαλούμενο πηγές προσκείμενες στο θέμα. Σύμφωνα με τις πληροφορίες που επικαλείται η οικονομική εφημερίδα, το πρόγραμμα λιτότητας περιλαμβάνει τριετές πάγωμα μισθών των δημοσίων υπαλλήλων, ως αντάλλαγμα των δανείων που θα χορηγήσουν στη χώρα Ευρωζώνη και Διεθνές Νομισματικό Ταμείο. Οι τελευταίες λεπτομέρειες του προγράμματος λιτότητας βρίσκονται υπό εξέταση, αναφέρει επίσης το δημοσίευμα, επικαλούμενο δηλώσεις κυβερνητικού αξιωματούχου. «Οι διαπραγματεύσεις των ελληνικών αρχών με τα κλιμάκια ΕΕ-ΔΝΤ-ΕΚΤ θα ολοκληρωθούν μέσα στο σαββατοκύριακο, ενώ η έγκριση των νέων μέτρων από το ελληνικό κοινοβούλιο θα λάβει χώρα την επόμενη εβδομάδα», σημειώνουν οι FT. «Το νέο πακέτο μέτρων περιλαμβάνει αύξηση του ΦΠΑ, για δεύτερη φορά φέτος». Την Κυριακή στις 17.00 (ώρα Ελλάδος) θα συνεδριάσουν οι υπουργοί Οικονομικών του Eurogroup στις Βρυξέλλες, για να συζητήσουν το σχέδιο βοήθειας της Ελλάδας, όπως ανακοίνωσε ο εκπρόσωπος του επικεφαλής του Eurogroup Ζαν-Κλοντ Γιούνκερ. Συγκεκριμένα, ο εκπρόσωπος του κ. Γιούνκερ είπε ότι κατά τη συνάντηση θα συζητηθούν τα αποτελέσματα των διαπραγματεύσεων που βρίσκονται σε εξέλιξη στην Αθήνα μεταξύ της Ευρωπαϊκής Επιτροπής, της Ευρωπαϊκής Κεντρικής Τράπεζας και του Διεθνούς Νομισματικού Ταμείου με τις ελληνικές αρχές ενώ όπως ανέφερε μετά την ολοκλήρωση της συνεδρίασης θα υπάρξει συνέντευξη τύπου του κ. Γιούνκερ και του αρμόδιου επιτρόπου Ολι Ρεν. Οι υπουργοί Οικονομικών της ευρωζώνης ενδέχεται να πραγματοποιήσουν τηλεδιάσκεψη για την Ελλάδα το σαββατοκύριακο, είχε δηλώσει νωρίτερα ο εκπρόσωπος του επικεφαλής του Eurogroup την Παρασκευή, κάτι που είχε αφήσει να εννοηθεί και η Γαλλίδα υπουργός Οικονομικών, Κ. Λαγκάρντ. Αξίζει να σημειωθεί ότι η Γαλλία συγκαλεί έκτακτο υπουργικό συμβούλιο για την Ελλάδα αύριο, Σάββατο στις 11.00 το πρωί. Στο 5% θα είναι τα επιτόκια δανεισμού τριετούς διάρκειας για τη χώρα μας, ενώ για τα δάνεια μεγαλύτερης διάρκειας το επιτόκιο θα κυμανθεί στο 6%, ανέφερε σήμερα στη Βουλή ο υφυπουργός Οικονομικών, Φίλιππος Σαχινίδης, διευκρινίζοντας ότι τα επιτόκια αυτά αφορούν δάνεια που θα συνάψει η Ελλάδα μέσα από διμερείς συμφωνίες με χώρες της ΕΕ. Γ. Παπακωνσταντίνου: "Η τώρα ή ποτέ" Αποφασισμένη φαίνεται η ελληνική κυβέρνηση να αντιμετωπίσει τις όποιες αλλαγές, καθώς, όπως, δήλωσε, ο υπουργός Οικονομικών είναι «ή τώρα ή ποτέ». Σε ομιλία του στο συνέδριο του Economist, ο Γιώργος Παπακωνσταντίνου υπογράμμισε ότι «η κυβέρνηση δεν θα υπολογίσει κανένα πολιτικό κόστος και είναι αποφασισμένη να συγκρουστεί με μικρά και μεγάλα συμφέροντα, προκειμένου να προωθήσει τις μεγάλες αλλαγές που χρειάζεται


text: η χώρα». «Η χώρα έχει ανάγκη μεγάλων αλλαγών», υπογράμμισε ο υπουργός, ενώ πρόσθεσε ότι «δεν πρόκειται να κάνουμε πίσω, δεν πρόκειται να υπολογίσουμε κανένα πολιτικό κόστος. Και χρησιμοποιώντας την έκφραση που χρησιμοποίησε πριν από μερικές μέρες ο πρωθυπουργός της χώρας: 'Η τώρα ή ποτέ". Ακόμη, τόνισε ότι «κανένας δεν πρέπει να συγχέει την βούλησή μας να συγκρουστούμε με όποιες κατεστημένες νοοτροπίες χρειάζεται, με όποια μικρά και μεγάλα συμφέρονται χρειάζεται για να πετύχουμε τον εθνικό στόχο». Υπογράμμισε, δε, ότι η κυβέρνηση προωθεί ένα τριετές πρόγραμμα μεταρρυθμίσεων και σκληρής προσαρμογής, ώστε η χώρα να μην έχει κανένα πρόβλημα δανεισμού. Παραδέχτηκε ότι εάν αυτή η συζήτηση γινόταν πριν από δύο μήνες τα ποσά της βοήθειας θα ήταν μικρότερα και οι ενέργειες που θα έπρεπε να κάνει η Ελλάδα θα ήταν επίσης μικρότερες, ενώ ανέφερε ότι τα μέτρα που ανακοινώθηκαν το Μάρτιο δεν αποδείχτηκαν αρκετά, αφενός λόγω του ελλείμματος και αφετέρου διότι ο χρόνος που νομίζαμε ότι είχαμε στη διάθεσή μας ήταν τελικά μικρότερος. Σε κάθε περίπτωση, όπως διαβεβαίωσε ο κ. Παπακωνσταντίνου, η κυβέρνηση θα προστατεύσει τους ευάλωτους και δεν θα επιτρέψει την περιθωριοποίησή τους. Είναι όμως ανάγκη, κατέληξε ο Υπουργός, να περιορίσουμε το έλλειμμα και το χρέος, να αποκαταστήσουμε την αξιοπιστία της χώρας και να ενισχύσουμε την ανταγωνιστικότητά της. Κομισιόν: Πλησιάζουμε στο τέλος των διαπραγματεύσεων Η κατάληξη των διαπραγματεύσεων για το πακέτο βοήθειας προς την Ελλάδα έχει ήδη αρχίσει να διαφαίνεται, επιβεβαίωσε σήμερα ο εκπρόσωπος της Κομισιόν Αμαντέου Αλταφάι, χωρίς να αποκλείει την ολοκλήρωσή τους το Σάββατο. Οι διαπραγματεύσεις μεταξύ της Κομισιόν, του ΔΝΤ της ΕΚΤ και της ελληνικής κυβέρνησης συνεχίζονται και σήμερα, ωστόσο η κατάληξή τους έχει ήδη διαφανεί, δήλωσε ο κ. Αλταφάι κατά τη διάρκεια συνέντευξης Τύπου. Ερωτηθείς αν ενδέχεται να ολοκληρωθούν το Σάββατο, ο εκπρόσωπος απάντησε ότι αυτό είναι κάτι που μπορεί να φανταστεί κανείς. Συνάντηση των πολιτικών αρχηγών Τη σύγκληση συμβουλίου των πολιτικών αρχηγών ζήτησε ο πρωθυπουργός από τον πρόεδρο της Δημοκρατίας. Ο κ. Γιώργος Παπανδρέου είχε σήμερα τηλεφωνική επικοινωνία με τον κ. Κάρολο Παπούλια, η οποία έλαβε χώρα πριν τη συνάντηση του κ.. Παπούλια με τον αρχηγό της αξιωματικής αντιπολίτευσης κ. Αντώνη Σαμαρά.Σε ανακοίνωση από το γραφείο του πρωθυπουργού αναφέρεται πως "ο Πρωθυπουργός, σε συνέχεια της τηλεφωνικής επικοινωνίας που είχαν προ ολίγων ημερών, ενημέρωσε τον Πρόεδρο της Δημοκρατίας για τις εξελίξεις και του ανακοίνωσε την πρόθεσή του να τον επισκεφθεί αμέσως μετά την ολοκλήρωση των διαπραγματεύσεων με την Ευρωπαϊκή Επιτροπή, την Ευρωπαϊκή Κεντρική Τράπεζα και το Διεθνές Νομισματικό Ταμείο, για την ενεργοποίηση του μηχανισμού στήριξης της ελληνικής οικονομίας. Ο Πρωθυπουργός, ζήτησε επίσης από τον Πρόεδρο της Δημοκρατίας, μετά τη συνάντησή τους, να συγκαλέσει συνάντηση των πολιτικών αρχηγών, προκειμένου να υπάρξει λεπτομερής ενημέρωση και συζήτηση σχετικά με την κατάληξη των συζητήσεων για την ενεργοποίηση του μηχανισμού στήριξης της ελληνικής οικονομίας". Η συνάντηση του πρωθυπουργού με τον Πρόεδρο της Δημοκρατίας θα πραγματοποιηθεί τη Δευτέρα στις 11 το πρωί. Νωρίτερα το "R" μετέδιδε: Μία μέρα πριν τον εορτασμό της εργατικής Πρωτομαγιάς κλειδώνουν τα μέτρα κόλαφος που θα συγκλονίσουν την ελληνική κοινωνία. Ήδη οι εκτιμήσεις κάνουν λόγο για ανεργία 20%, καθώς, σύμφωνα


text:
με όσα διέρρευσαν μετά τη σύσκεψη του πρωθυπουργού με τους παραγωγικούς φορείς, τα νέα μέτρα λιτότητας θα στοιχίσουν μεγάλο αριθμό θέσεων σε ιδιωτικό και δημόσιο τομέα. Ειδικότερα, οι πληροφορίες κάνουν λόγο για πακέτο μέτρων με ορίζοντα τριετίας, της τάξης των 140 δισ. ευρώ, το μεγαλύτερο πακέτο που έχει πάρει ποτέ χώρα και, μεταξύ άλλων, θα περιλαμβάνει: - Κατάργηση του 13ου και 14ου μισθού και των αντίστοιχων συντάξεων στον δημόσιο τομέα - Ενσωμάτωσή τους ως επίδομα στο μισθό στον ιδιωτικό τομέα - πάγωμα των μισθών στον ιδιωτικό τομέα - Αύξηση του ορίου των απολύσεων από το 2% στο 4% - Μείωση στις υψηλές συντάξεις - Αύξηση του ΦΠΑ μέχρι το 25% - αύξηση του έκτακτου φόρου κατανάλωσης σε καύσιμα, καπνό και ποτά τουλάχιστον κατά 10% - Αποκρατικοποιήσεις - Ανοιγμα και άλλων κλειστών επαγγελμάτων Ο προβληματισμός της κυβέρνησης έγκειται πλέον στο πότε και από ποιον θα ανακοινωθούν τα μέτρα. Η ‘’καυτή πατάτα’’ φαίνεται βρίσκεται στα χέρια του πρωθυπουργού, που θα ανακοινώσει τα μέτρα που θα επιβληθούν για την ενεργοποίηση του μηχανισμού στήριξης της ελληνικής οικονομίας από ΕΕ και ΔΝΤ σε διάγγελμα που θα απευθύνει προς το λαό. Αλλο σενάριο θέλει τον υπουργό Οικονομικών σε αυτή τη, ανεπιθύμητη από όλα τα κυβερνητικά στελέχη, θέση. Οι σχετικές ανακοινώσεις αναμένονται από πολλούς σήμερα ή εντός του Σαββατοκύριακου. Πηγές κάνουν λόγο για το Σάββατο, αλλά αυτή η περίπτωση κρίνεται απίθανη λόγω της ιδιαιτερότητας της ημέρας. Οι παραγωγικοί φορείς πάντως, εμφανίστηκαν χθες, αρκετά διαλλακτικοί μετά τη σύσκεψη με τον πρωθυπουργό και ζήτησαν από όλους να ‘βάλουν πλάτη’. Ο πρόεδρος της ΕΣΕΕ, κ. Β. Κορκίδης είπε πως το ελληνικό εμπόριο είναι διατεθειμένο να προχωρήσει σε μια Εθνική Κοινωνική Συμφωνία με τους άλλους Κοινωνικούς Εταίρους στην κατεύθυνση εξυγίανσης και ανάπτυξης της οικονομίας του τόπου. Αντίθετες στα μέτρα εμφανίστηκαν ΓΣΕΕ και ΑΔΕΔΥ. Ο πρόεδρος της ΓΣΕΕ, κ. Γ. Παναγόπουλος, δήλωσε πως ''η χώρα βρίσκεται στην πιο δύσκολη στιγμή της μεταπολεμικής της ιστορίας. Οι δανειστές εκβιάζουν και δεν επιδέχονται διαπραγματεύσεις. Αντιδρούμε γιατί οι πολιτικές είναι μονομερείς και άδικες και θα προσπαθήσουμε με τους αγώνες να περιορίσουμε την έκταση αυτής της επίθεσης Από την πλευρά της ΑΔΕΔΥ, ο γενικός γραμματές κ. Ηλ. Ηλιόπουλος δήλωσε πως ''βρισκόμαστε μπροστά σε μια τελειωμένη ιστορία που συζητήθηκε ερήμην, τουλάχιστον των εργαζομένων του δημοσίου τομέα και βγαίνει μια απόφαση, που έρχεται να επιδεινώσει τη ζωή των εργαζομένων και των συνταξιούχων.''reporter
 ΕΚΤ: Στα €50,043 δισ. οι αγορές καλυμμένων ομολόγων
 Η Ευρωπαϊκή Κεντρική Τράπεζα και οι κεντρικές τράπεζες των 16 κρατών της ζώνης του ευρώ επιβράδυναν τις αγορές καλυμμένων ομολόγων την Πέμπτη, ωστόσο ο συνολικός όγκος που έχει διακανονιστεί έως σήμερα ξεπέρασε τα 50 δισ. ευρώ, σύμφωνα με τα τελευταία στοιχεία της ΕΚΤ.Η ΕΚΤ ανακοίνωσε ότι έχει αγοράσει 50,043 δισ. ευρώ σε ομόλογα στο πλαίσιο του προγράμματος συνολικού ύψους 60 δισ. ευρώ που ξεκίνησε τον περασμένο Ιούλιο.Η κεντρική τράπεζα εκτιμά ότι θα έχει ολοκληρώσει το σύνολο των αγορών έως τα 60 δισ. ευρώ στο πλαίσιο του προγράμματος έως τα τέλη του Ιουνίου του 2010 το αργότερο. Η τράπεζα δεν έχει εξετάσει το ενδεχόμενο για επέκταση του προγράμματος, σύμφωνα με


text:
τον πρόεδρο Jean-Claude Trichet.Τα τελευταία στοιχεία δείχνουν ότι η ΕΚΤ διακανόνισε σχεδόν 397 εκατ. ευρώ σε αγορές την Πέμπτη, από 613 εκατ. ευρώ την Τετάρτη, ξεπερνώντας ωστόσο το μέσο ημερήσιο όρο των 240 εκατ. ευρώ.Τα καλυμμένα ομόλογα εκδίδονται από τράπεζες για την αναχρηματοδότηση στεγαστικών δανείων ή δανείων προς τον δημόσιο τομέα.http://www.capital.gr/news.asp?id=958336
 Nomura: "Βλέπει" αγοραστική ευκαιρία στα 2ετή ελληνικά ομόλογα
 Αισιόδοξη για το βραχυπρόθεσμο outlook της Ελλάδας εμφανίζεται η Nomura, σε έκθεση με ημερομηνία 29 Απριλίου 2010 με θέμα την ελληνική κρίση, ενώ παράλληλα ο οίκος «βλέπει» αγοραστική ευκαιρία στα ελληνικά ομόλογα που λήγουν πριν το 2012.Επίσης η Nomura θεωρεί ότι λόγω των εξελίξεων αναφορικά με την παροχή οικονομικής βοήθειας προς την Ελλάδα, είναι η κατάλληλη στιγμή πώλησης ελληνικών CDS ενός έτους, πώλησης διετών γερμανικών ομολόγων, ενώ προτείνει την αγορά στερλινών έναντι του κοινού ευρωπαϊκού νομίσματος για την αντιστάθμιση των παραπάνω επενδυτικών προτάσεων.Εξάλλου, ο οίκος δίνει ελάχιστες πιθανότητες η Ελλάδα να αναγκαστεί να προχωρήσει σε αναδιάρθρωση του χρέους της βραχυπρόθεσμα. Παρ’ όλα αυτά, οι οικονομικές ανησυχίες για την Ελλάδα μακροπρόθεσμα και ο κίνδυνος αναδιάρθρωσης χρέους ή η εφαρμογή ακόμη σκληρότερων μέτρων δεν μπορεί να αποκλειστεί, ιδιαίτερα στην περίπτωση που η ελληνική κυβέρνηση δεν εκπληρώσει τις δημοσιονομικές της δεσμεύσεις.Η πολιτική θέληση για τη στήριξη της Ελλάδας και την αποφυγή νέας πιστωτικής κρίσης είναι ισχυρή, εκτιμά η Nomura και προσθέτει ότι τελικά το πακέτο θα διατεθεί, μάλλον υπό τη μορφή πολυετούς προγράμματος που θα δώσει στην Ελλάδα το περιθώριο που χρειάζεται να αναπνεύσει και να δείξει ότι μπορεί να βελτιώσει τη δημοσιονομική της κατάσταση.Ο οίκος «βλέπει» αγοραστική ευκαιρία στα ελληνικά ομόλογα που έχουν διάρκεια μικρότερη των 18 μηνών καθώς θεωρείται βέβαιο ότι το πακέτο διάσωσης θα εξασφαλίσει για την Ελλάδα τη ρευστότητα που χρειάζεται σε ορίζοντα τουλάχιστον 12-18 μηνών. Στον αντίποδα, τάσσεται υπέρ θέσεων «short» σε διετή γερμανικά ομόλογα, καθώς όπως χαρακτηριστικά αναφέρει «απειλείται» η φύση τους ως ασφαλές καταφύγιο, δεδομένου ότι η Γερμανία είναι ο βασικός χρηματοδότης του πακέτου.Τέλος η Nomura προτείνει ως μέσο μερικής αντιστάθμισης κινδύνου για τις αισιόδοξες επενδυτικές επιλογές - αγοράς ελληνικών διετών ομολόγων, πώλησης ελληνικών CDS ενός έτους και πώλησης διετών γερμανικών ομολόγων – την πώληση του ευρώ έναντι της στερλίνας καθώς οι πτωτικοί κίνδυνοι για το ευρώ έχουν αυξηθεί σημαντικά τελευταία, λόγω των φόβων εξάπλωσης της κρίσης χρέους και σε άλλες υπερχρεωμένες χώρες του ευρωπαϊκού νότου.http://www.capital.gr/News.asp?id=958528
 ΗΠΑ: Στο 3,2% η ανάπτυξη στο πρώτο τρίμηνο
 Με τον ταχύτερο ρυθμό των τελευταίων τριών ετών αυξήθηκαν οι καταναλωτικές δαπάνες στις ΗΠΑ το πρώτο τρίμηνο, ανεβάζοντας τον ρυθμό ανάπτυξης της χώρας στο 3,2%, σύμφωνα με τις εκτιμήσεις του αμερικανικού υπουργείου Εμπορίου. Η αύξηση του ΑΕΠ επιβεβαίωσε τις εκτιμήσεις των οικονομολόγων. Σημειώνεται ότι οι καταναλωτικές δαπάνες σημείωσαν άνοδο 3,6% σε ετήσια βάση, ενώ οι επιχειρηματικές επενδύσεις σε εξοπλισμό και software αυξήθηκαν κατά 13,4%.http://www.naftemporiki.gr/news/cstory.asp?id=1810201
 Στους επικεφαλής των τραπεζών στρέφεται τώρα ο Β.Σόιμπλε
 Συνάντηση με τους επικεφαλής των γερμανικών τραπεζών αυτό το Σαββατοκύριακο επιδιώκει ο Γερμανός υπουργός Οικονομικών, προκειμένου να τους παροτρύνει να επενδύσουν στο ελληνικό χρέος, γράφει σήμερα η οικονομική εφημερίδα Handelsblatt. Σύμφωνα με τη γερμανική εφημερίδα, ο κ. Σόιμπλε έχει προγραμματίσει τηλεφωνικές


text:
επικοινωνίες με τους επικεφαλής των κυριότερων πιστωτικών ιδρυμάτων της Γερμανίας, κατά πάσα πιθανότητα την Κυριακή, αφού δηλ. θα έχουν ολοκληρωθεί οι διαπραγματεύσεις και θα έχουν οριστικοποιηθεί οι λεπτομέρειες του προγράμματος βοήθειας προς την Ελλάδα. Επικαλούμενη πηγές προσκείμενες στη γερμανική κυβέρνηση, η Handelsblatt υποστηρίζει πως επιδίωξη του Γερμανού ΥΠΟΙΚ είναι να αποσπάσει την εθελοντική δέσμευσή τους για την αγορά ελληνικών ομολόγων ως μέτρο σταθεροποίησης της αγοράς. Ερωτηθείς σχετικά ο εκπρόσωπος του γερμανικού ΥΠΕΞ δήλωσε άγνοια για την εν λόγω πρωτοβουλία, σημειώνοντας: «Αν οι τράπεζες θέλουν να αναμιχθούν, αυτό είναι καλό, αλλά αυτό δεν έχει καμία σχέση με τη κυβέρνηση». Σε κάθε περίπτωση, όπως επισημαίνει η Handelsblatt, το Βερολίνο επιδιώκει την εμπλοκή των τραπεζών στο σχέδιο διάσωσης της Ελλάδας, σε μία στιγμή που η γερμανική κοινή γνώμη είναι κάθετα αντίθετη στην παροχή βοήθειας στην Αθήνα. Σύμφωνα με νέα δημοσκόπηση του Ινστιτούτου Dimap, που παρουσιάστηκε την Παρασκευή στο τηλεοπτικό κανάλι NTV, σε ποσοστό 53% οι Γερμανοί πολίτες δηλώνουν έτοιμοι να προστρέξουν σε βοήθεια της Ελλάδας, αλλά μόνο αν οι γερμανικές τράπεζες εμπλακούν με τον έναν ή τον άλλο τρόπο στην επιχείρηση διάσωσης.http://www.naftemporiki.gr/news/cstory.asp?id=1810176___________________________Παρατηρούμε τους προφανείς λόγους καθυστέρησης της συμφωνίας ΔΝΤ-Ελλάδας: δεν υπάρχουν καθόλου επενδυτές....Και αυτό δείχνει πολλά...
 Συνάντηση Λ.Κατσέλη με τον αντιπρόεδρο της τουρκικής κυβέρνησης
 Η συνάντηση είχε χαρακτήρα εθιμοτυπικό και διεξήχθη σε θετικό κλίμα.Συνάντηση με τον αντιπρόεδρο της τουρκικής κυβέρνησης και υπουργό Επικρατείας με αρμοδιότητα επί των οικονομικών θεμάτων, Αλί Μπαμπατζάν, είχε σήμερα η υπουργός Οικονομίας Ανταγωνιστικότητας και Ναυτιλίας, Λούκα Τ. Κατσέλη, εν όψει και της επίσημης επίσκεψης του Τούρκου πρωθυπουργού στην Αθήνα το Μάιο. Η συνάντηση είχε χαρακτήρα εθιμοτυπικό και διεξήχθη σε θετικό κλίμα. Οι δύο πλευρές αντάλλαξαν απόψεις σχετικά με τις προοπτικές πολύπλευρης οικονομικής συνεργασίας και ειδικότερα στους τομείς του εμπορίου, των επενδύσεων και της ναυτιλίας. Ο κ. Babacan επισκέπτεται τη χώρα μας με αφορμή το 14ο συνέδριο του Economist.http://www.naftemporiki.gr/news/cstory.asp?id=1810169
 Διαψεύδονται κατηγορηματικά οι φήμες περί «φλερτ» Εθνικής - Πειραιώς
 «Σενάρια φαντασίας» χαρακτηρίζουν η Εθνική Τράπεζα [NBGr.AT] και η Τράπεζα Πειραιώς [BOPr.AT] τη φημολογία περί πιθανής συγχώνευσης των δύο τραπεζών. Όπως τονίζεται και από τις δυο πλευρές, οι εν λόγω φήμες δεν έχουν καμία απολύτως βάση και τις διαψεύδουν κατηγορηματικά.http://www.naftemporiki.gr/news/cstory.asp?id=1810166
 Στο 5% θα είναι τα επιτόκια δανεισμού τριετούς διάρκειας για τη χώρα μας, ενώ για τα δάνεια μεγαλύτερης διάρκειας το επιτόκιο θα κυμανθεί στο 6%, ανέφερε σήμερα στη Βουλή ο υφυπουργός Οικονομικών, Φίλιππος Σαχινίδης, διευκρινίζοντας ότι τα επιτόκια αυτά αφορούν δάνεια που θα συνάψει η Ελλάδα μέσα από διμερείς συμφωνίες με χώρες της ΕΕ. Απαντώντας σε επίκαιρη ερώτηση του βουλευτή του ΛΑΟΣ Κ.Αϊβαλιώτη, ο κ. Σαχινίδης σημείωσε επίσης πως το επιτόκιο του δανείου που θα πάρουμε από το ΔΝΤ θα είναι πολύ μικρότερο. Από την πλευρά του, ο κ. Αϊβαλιώτης κατηγόρησε την κυβέρνηση για λανθασμένους χειρισμούς, ενώ υποστήριξε ότι θα έπρεπε η Ελλάδα να αντιδράσει στο «4ο Ράϊχ που μας επέβαλε η Γερμανία». ΑΠΕ-ΜΠΕ Posted by
 Περαιτέρω υποχώρηση spreads σε Ελλάδα, Ισπανία
 Καθώς αυξάνεται η αισιοδοξία για συμφωνία μέσα στις επόμενες ημέρες αναφορικά με τη διάσωση της Ελλάδας, συνεχίζεται η αποκλιμάκωση των spreads στην Ελλάδα και στην Ισπανία, ενώ σταθεροποιητικά κινούνται οι


text:
αντίστοιχοι τίτλοι στην Πορτογαλία.Το spread του 10ετούς ελληνικού ομολόγου κινείται χαμηλότερα και των 700 μονάδων βάσης, στις 640 μονάδες, έναντι των 768 χθες, του 2ετούς στις 1.330 μονάδες από 1.450 μονάδες χθες, ενώ σε χαμηλότερο επίπεδο διαμορφώνεται και το spread του 5ετούς, στις 900 μονάδες από τις 960 μονάδες χθες.Το CDS στην πενταετία, σύμφωνα με τα στοιχεία της CMA, κινείται στις 622 μονάδες βάσης, από 670 μονάδες βάσης χθες.Σημειώνεται ότι η Ελλάδα παραμένει τρίτη στη "λίστα" της CMA για πιθανότητα χρεοκοπίας, με το ποσοστό να υποχωρεί στο 39,74%, από το 43,4% χθες.Σε χαμηλότερο επίπεδο και τα spreads των 10ετών ομολόγων της Ισπανίας, που διαμορφώνονται στις 85 μονάδες βάσης, έναντι των 105 μονάδων χθες. Το CDS επί του ισπανικού τίτλου χθες έκλεισε στις 174,946 μονάδες.Σταθεροποιητικές τάσεις εμφανίζουν τα spreads στην Πορτογαλία, με το 10ετές να κινείται πέριξ των 270 μονάδων βάσης, ενώ το CDS υποχωρεί στις 263 μονάδες από 298 μονάδες βάσης.Αυτήν την ώρα το χρηματιστήριο της Πορτογαλίας καταγράφει άνοδο 1,49% στις 7.448 μονάδες, ενώ η αγορά της Ισπανίας ενισχύεται κατά 1,18% στις 10.566 μονάδες.http://www.euro2day.gr/news/market/123/articles/580984/Article.aspx
 Nowotny της ΕΚΤ: Δεν μπορεί να συγκριθεί η Πορτογαλία με την Ελλάδα
 Η μακροοικονομική κατάσταση της Πορτογαλίας δεν μπορεί να συγκριθεί με την αντίστοιχη της Ελλάδας, δήλωσε σήμερα το μέλος του διοικητικού συμβουλίου της ΕΚΤ, Ewald Nowotny όπως μεταδίδει το Dow Jones Newswires. Ο Nowotny αναφέρθηκε στις διαφορές όσον αφορά την ανταγωνιστικότητα των δύο χωρών και στο μεγάλο έλλειμμα του εμπορικού ισοζυγίου της Ελλάδας που τοποθετεί την Πορτογαλία σε καλύτερη βάση σε σχέση με την Ελλάδα παρά το γεγονός ότι επίσης εμφανίζει μεγάλο δημοσιονομικό έλλειμμα."Δεν μπορεί να γίνει σύγκριση", δήλωσε ο Nowotny, ενώ αναφέρθηκε στις ανακοινώσεις της ΕΚΤ που δείχνουν ότι η Πορτογαλία έχασε περίπου το 3% της ανταγωνιστικότητας της τα τελευταία δέκα χρόνια, ενώ η Ελλάδα έχασε σχεδόν 8%.Χαρακτήρισε επίσης "πολύ προβληματική" την τελευταία υποβάθμιση της πιστοληπτικής αξιολόγησης της Ελλάδας από την S&P.http://www.capital.gr/News.asp?id=958448
 Η Ισπανία ισχυρίζεται ότι δεν θα χρειαστεί βοήθεια
 Το ισπανικό χρέος είναι υπό έλεγχο και η Ισπανία δε θα χρειαστεί να ζητήσει βοήθεια όπως η Ελλάδα, δήλωσε η Ισπανίδα υπουργός Οικονομίας Ελενα Σαλγάδο σε συνέντευξή της που δημοσιεύεται σήμερα στην εφημερίδα Cinco Dias.Το ισπανικό χρέος είναι υπό έλεγχο και η Ισπανία δε θα χρειαστεί να ζητήσει βοήθεια όπως η Ελλάδα, δήλωσε η ισπανίδα υπουργός Οικονομίας Ελενα Σαλγάδο σε συνέντευξή της που δημοσιεύεται σήμερα στην εφημερίδα Cinco Dias. Σύμφωνα με τη Σαλγάδο, το πρόγραμμα της κυβέρνησης για τη μείωση του δημοσιονομικού ελλείμματος είναι σε πλήρη εξέλιξη και θα επιτύχει τους στόχους του προϋπολογισμού. Η ισπανίδα υπουργός εξέφρασε επίσης την άποψη ότι οι αποφάσεις για τη βοήθεια χωρών της ευρωζώνης που δέχονται κερδοσκοπικές επιθέσεις πρέπει να λαμβάνονται γρηγορότερα και απηύθυνε έκκληση για υλοποίηση του σχεδίου βοήθειας προς την Ελλάδα το συντομότερο δυνατό.http://www.naftemporiki.gr/news/cstory.asp?id=1810121
 Alpha Bank: Απαιτείται χρόνος για να πεισθεί η αγορά
 Δεν αναμένεται να αποκλιμακωθούν άμεσα μετά την «εμπλοκή» του Διεθνούς Νομισματικού Ταμείου τα υψηλά επίπεδα των CDS των 5ετών ελληνικών ομολόγων και της διαφοράς αποδόσεων των κρατικών ομολόγων Ελλάδος - Γερμανίας. Σύμφωνα με την Alpha Bank [ACBr.AT] , ενδεχομένη αποκλιμάκωση των περιθωρίων των